Energyobserver - SVET / ZELENSKI TRAŽI OD EU DA POMOGNE U OKONČANJU SUKOBA NA ISTOKU UKRAJINE\nBivši komičar (41), bez političkog iskustva, izabrao je Brisel gde se nalaze sedišta EU i NATO za svoju prvu zvaničnu posetu inostranstvu.\nZelenskog je primio predsednik Evropske komisije Žan-Klod Junker, a kasnije treba da se sastane sa generalnim sekretarom NATO Jensom Stoltenbergom.\nPredsednik Ukrajine se najviše založio za sudbinu dece žrtve sukoba izmedju pripadnika ukrajinskih snaga bezbednosti i proruskih pobunjenika na istoku zemlje, gde je od 2014. godine poginulo oko 13.000 ljudi.\n"Ne prestajem da mislim... na stotine dece koje su ubili odrasli iz vatrenog oružja na istoku Ukrajine", naveo je Zelenski na Fejsbuku i dodao da je danas na Medjunarodni dan dece žrtava agresije želeo da podseti EU na decu u istočnoj Ukrajini kao i da pozove Rusiju da okonča rat kako bi se spasili životi.\n"Medjutim, pozivi nisu dovoljni. Zbog toga će moji razgovori sa evropskim rukovodiocima početi pitanjima Kako ćemo zajedno vrštiti pritisak na agresora? Kako ćemo ga prisiliti mir? Siguran sam da ćemo zajedno pronaći rešenje. Možda ne danas, ali ćemo ga svakako naći. U obavezi smo da ga nadjemo zbog naše dece", rekao je Zelenski.\nPrema navodima UN-a, 147 dece je stradalo na istoku Ukrajine, od kojih 98 dečaka i 49 devojčica. U tom sukobu je povredjeno 363 dece, a skoro 200.000 je raseljeno.\nEU i NATO podržavaju Ukrajinu od ruskog pripajanja poluostrva Krim i početka konflikta u istočnoj Ukrajini 2014. godine, ali Kijev traži da se učini još više u unapredjenju neophodnih političkih i ekonomskih reformi. / BETA.RS


petak, 08 novembar 2019 09:40\nČlanica Odbora za ljudska prava i slobode mr Branka Tanasijević učestvovaće na prvom sastanku Referentne grupe za evaluaciju Programa saradnje između Vlade Crne Gore i UNICEF-a (2017-2021), koji će se održati 8. novembra 2019. godine u Eko zgradi Ujedinjenih nacija.\nProgramom saradnje UNICEF se obavezao da će podržati napore Crne Gore na povećanju jednakosti, pravičnosti i obezbjeđivanju inkluzije djece i žena koji su u stanju potrebe za posebnim mjerama zaštite, jer žive u siromaštvu ili su socijalno isključeni. Da bi se ostvario ovaj cilj UNICEF je naručio nezavisnu evaluaciju Programa saradnje koja je fokusirana na učenje i pružiće kritičku, nezavisnu procjenu rada UNICEF-a, kao i procjenu na koji način UNICEF doprinosi ostvarivanju nacionalnih prioriteta, uključujući pristupanje Crne Gore Evropskoj uniji i održivi razvoj. Za sprovođenje evaluacije koje će trajati od oktobra 2019. do juna 2020. godine angažovana je KonTerra Group, a vodiće je tročlani tim koji ima značajno i relevantno regionalno iskustvo i stručnost za obavljanje složenih evaluacija, u čijem su sastavu Inigo Torres, vođa tima, Zehra Kačapor-Džihić, međunarodna članica tima i Lidija Brnović, nacionalna stručnjakinja za socijalnu politiku.\nZadatak Referentne grupe, čija članica je poslanica mr Branka Tanasijević, koju je Odbor za ljudska prava i slobode, na poziv UNICEF-a, imenovao na 45. sjednici, održanoj 29. oktobra tekuće godine, da nadgleda proces evaluacije i daje komentare na ključne nalaze i preporuke Izvještaja o evaluaciji. Svrha Referentne grupe za evaluaciju jeste da optimizuje transparentnost i korisnost evaluacije, omogući učešće relevantnih zainteresovanih strana u njenom osmišljavanju i praćenju, upozna različite aktere sa potrebom za informacijama, te podrži komuniciranje i dijeljenje glavnih nalaza evaluacije. Referentna grupa je savjetodavno tijelo za evaluaciju kako bi podržala njenu relevantnost, nezavisnost i nepristrasnost.\nPrvi sastanak Referentne grupe koju čine predstavnici ključnih ministarstava u Vladi Crne Gore, generalnog sekretarijata Vlade Crne Gore, Odbora za ljudska prava i slobode Skupštine Crne Gore, UNICEF-a i organizacija civilnog društva koje predstavljaju djecu i osjetljive grupe otvoriće ko-predsjedavajući Referentnom grupom ambasador Veljko Milonjić, v.d. generalnog direktora Generalnog direktorata za multilateralne poslove u Ministarstvu vanjskih poslova i Osama Makavi Kogalia, šef Predstavništva UNICEF-a u Crnoj Gori.\nNakon toga slijedi predstavljanje Tima za evaluaciju, kao i članova Referentne grupe, informisanje o evaluaciji Programa saradnje između UNICEF-a i Vlade Crne Gore i dijalog između tima zaduženog za evaluaciju i članova Referentne grupe.


NUNS osudio uvrede novinaru Ničiću, kao i neargumentovane optužbe - Izazov\nNUNS osudio uvrede novinaru Ničiću, kao i neargumentovane optužbe\nNovi magazin 13. februara 2019. 10:14\nNezavisno udruženje novinara Srbije (NUNS) osudilo je danas uvrede koje su upućene predsedniku Udruženja novinara Srbije (UNS) na Kosovu Budimiru Ničiću, a koje je ocenilo kao neargumentovane optužbe.\nNUNS je reagovao na komentar koji je objavljen na tekst „Neprijatnost ili šala“ na fejsbuk nalogu GracanicaOnline.Info.\n„Jadan si ti Ničiću Ameri te plaćaju da uništavaš sve što je Srpsko!!! Krvavi dolari koje si dobio su od prodaje organa otetih i poklanih Srba“, piše u komentaru.\nU tekstu koji je bio povod komentara objavljena su saopštenje uredništva RTV Gračanica, saopštenje Srpske liste, kao i Ničićev odgovor na saopštenje RTV Gračanica povodom izjave novinarke te televizije Dragane Stanojević da je na protestu „Jedan od pet miliona“ doživela neprijatnost od Ničića.\nPrema njenim rečima, Ničić joj je kazao „slikaj, slikaj, pa odmah da pošalješ Vučiću“, da je „etiketirao kao režimsku novinarku“ dok je izveštavala sa protesta, a da je on bio učesnik protesta.\nRTV Gračanica je navela i da „nije prvi put da Ničić javno etiketira novinare tog medija, zbog čega je većina i istupila iz UNS-a“.\nOsim RTV Gračanice, reagovala je i Srpska lista u čijem saopštenju piše da je „sramno novinare izlagati poruzi i sprečavati u obavljanju posla“.\nNičić je UNS-u ranije rekao da je laž da je bio učesnik protesta, već da je izveštavao, kao i da nije tačno da je koleginicu Stojanović nazvao režimskom novinarkom.\n„Tačno je da sam u šali koleginici Dragani Stojanović rekao: slikaj, slikaj, pa odmah pošalji Vučiću, jer je mene i kolege upadljivo fotografisala i zbog čega sam joj se javno izvinio“, rekao je Ničić.


Ekrem Mustafa i Fatmir Matoši novi ministri u Haradinajevoj vladi | Radio Kosovska Mitrovica\nEkrem Mustafa i Fatmir Matoši novi ministri u Haradinajevoj vladi\n16. October, 2018 13:51 |\nPredsednik Alijanse za novo Kosovo i ministar spoljnih poslova, Bedžet Pacoli, izjavio da je za novog ministra unutrašnjih poslova imenovan Ekrem Mustafa, a za novog ministra ekologije i prostornog planiranja imenovan Fatmir Metoši. Oba ministra su kadrovi Pacolijeve stranke. Bejtuš Gaši, dosadašnji ministar unutrašnjih poslova, smenjen je na zahtev stranke tvrdi Pacoli. Ovo je treći ministar ove stranke, a četvrti ministar ukupno koji je smenjen od početka godine.\nPacoli je izjavio da je Gaši bio „previše miran“ za poziciju ministra unutrašnjih poslova Kosova, javlja Beta.\nGaši je pre izbora za ministra unutrašnjih poslova bio zamenik ministra Kosovskih snaga bezbednosti.\nGaši je drugi ministar unutrašnjih poslova koji je smenjen od formiranja vlade na čelu sa Ramušom Haradinajem.\nPrethodno je, marta ove godine, zbog afere „Gulenisti“, kada je uhapšeno i deportovano šest turskih državljana osumnjičenih za povezanost sa pokretom Fetulaha Gulena, smenjen tadašnji ministar Fljamur Sefaj, takođe iz redova Alijanse za novo Kosovo.\nAprila ove godine smenjen je i ministar inovacija iz redova PDK, Besim Bećaj. Bećaj je smenjen nakon podizanja optužnice protiv 11 političara i funkcionera vladajuće Demokratske partije Kosova, u okviru afere „Pronto“.\nI ministarka ekologije i prostornog planiranja, Aljbena Rešitaj iz ANK je u avgustu podnela ostavku, kada je imenovana je za savetnika premijera Haradinaja. Za novog ministra ekologije i prostornog planiranja, juče je, kako je na Fejsbuk nalogu objavio Bedžet Pacoli, na zahtev premijera Haradinaja imenovan Fatmir Matoši.\nPrema zakonu o vladi Kosova premijer ima pravo da razrešava i smenjuje ministre i te odluke ne treba da budu potvrđene od strane Skupštine Kosova. Gaši je četvrti ministar razrešen iz Haradinajeve vlade.


Lisca na sajmu u Moskvi - Lisca e-shop\nLISCA NA SAJMU U MOSKVI\nLisca nastavlja tradiciju predstavljanja na sajmovima pa se tako u februaru predstavila i u Rusiji.\nLisca je svoje kolekcije predstavila na sajmu Lingerie Show-Forum u Moskvi, na kojem se okupilo 427 robnih marki iz celoga sveta. Svaki su se dan modne novosti mogle videti na modnim revijama, na kojima su manekenke prošetale i u nekim Liscinim modelima donjeg veša koji će oduševljavati u ovogodišnjoj modnoj sezoni, ali i u kupaćima u kojima ćemo se ovog leta izlagati suncu i morskim užicima.\nSajam je ponudio i prilično novosti, ideja i trendova koje su predavači, a bilo ih je čak trideset, iznosili na pratećim seminarima.\nPostojeći i potencijalni poslovni partneri Liscin izložbeni prostor obišli su u velikom broju. A izabrane modele posetioci su mogli razgledati i na manekenki.


Kolumne & novosti: Boško Obradović: Poslao bih vojsku na sever Kosova\nBoško Obradović: Poslao bih vojsku na sever Kosova\n"Ako se bilo kakva ovakva stvar ponovi, srpska vojska mora da uđe na sever Kosova i da brani svoj narod. Ako je neko krenuo da puca na vaš narod, i ako međunarodne snage ne sprečavaju tako nešto, onda valjda država Srbija ima elementarnu obavezu da zaštiti svoj narod", rekao je Obradović.\nNa pitanje da li to znači da bi započeo rat s NATO, odgovorio je negativno s uverenjem da bi tek tada počeli pravi pregovori s Prištinom i pravi dogovori o zaštiti Srba na Kosovu i Metohiji.\nOn je događaje poput poslednjeg upada ROSU na sever Kosova okarakterisao kao "krah desetogodišnje politike aktuelne vlasti prema KiM".\n"Oni su ušli u Vladu sa Tačijem, Haradinajem, Kurtijem, priznali lažne izbore, ukinuli naše institucije i očekivali da će dobiti Zajednicu srpskih opština, ali su dobili pucnje. Zaista je problematično da imate naše pregovarače koji deset godina nisu ispregovarali ništa što je na korist Srba na KiM", naveo je lider Dveri.\nKako je dodao, činjenica je da ROSU nije smela da uđe sever Kosova dok SNS nije došla na vlast. Naveo je da je Aleksandar Vučić priznao da nije potpisao Briselski sporazum, a da su i u Vladi 2013. sedeli ministri Vučića koji ih je sprečio da priznaju nezavisnost Kosova.\n"Problem je u tome što je, očito, to bila njegova politika. Vučić je sa Tačijem nekoliko godina pregovarao o razgraničenju, što je ništa drugo nego priznavanje lažne države Kosovo, ali su se ti njihovi razgovori pokvarili dolaskom Kurtija", kaže Obradović.\n"Ne vidim rešenje u drugom bojkotu"\nNa pitanje šta se promenilo od prošle godine budući da su Dveri donele odluku o izlasku na izbore, odgovorio je: "Malo toga po pitanju izbornih uslova".\n"S druge strane, ne vidim rešenje u drugom bojkotu i nekakvom pozivu na ulice, i ne vidim da ima plana šta bi opozicija radila", rekao je Obradović.\nDodao je i da je bojkot 2020. godine pokazao da "Skupština bez opozicije nema smisla" i da bi trebalo "na talasima bojkota ići na ove sadašnje izbore".\n"Nismo više hteli da čekamo te prazne priče i razgovore u opoziciji, kojih nema. Više ne čekamo nikoga i ništa. Mislim da, ako je definitivna odluka o zajedničkom izlasku na izbore kolega koji su nekada svi zajedno bili u DS, u tom slučaju Dveri trebaju da budu stožer jedne druge izborne kolone, da je nazovemo 'patriotskim blokom', koji nije ni za ovaj, ali ni za prethodni režim", rekao je Obradović.\nNavodi da ga predstavnici Stranke slobode i pravde, Narodne stranke i ostalih nisu kontaktirali, a da je razlog za to verovatno "stavovi koje imaju Dveri", i da nisu želeli jednu takvu ideološku opciju, što je legitimno.\n"Oni žele povratak na prethodni režim, ali mislim da ima izbora i za drugu izbornu kolonu, za koju bi bili građani koji kažu 'hoćemo neke ljude koji nikada nisu bili na vlasti, jednu novu opciju i neke koji nisu ni u sadašnjoj, a nisu bili ni u prošloj vlasti', i mi hoćemo da im ponudimo jednu takvu opciju", rekao je lider Dveri.\nDali smo veliki doprinos ukrupnjavanju opozicije\nNa pitanje da li misli da Marinika Tepić može da bude kandidat za predsednika Srbije, Obradović je odgovorio da ne veruje da niko ko je imao bilo kakve veze sa prethodnim režimom može da ima dovoljan kapacitet kako bi pobedio Aleksandra Vučića.\n"Nebitno da li je to Marinika Tepić, Dragan Đilas ili neko drugi. Onaj ko to želi, mora da se rukovodi politikom Đinđića 2000. godine gde se on povukao i stavio u prvi plan Vojislava Koštunicu, kao nekoga ko je i u tadašnjoj vlasti prepoznat kao patriotski predsednički kandidat, i tako može da uzme i deo glasova vlasti. Danas nam treba jedan takav predsednički kandidat", dodao je.\nObradović naglašava da su se kroz godine menjale taktike Dveri, i da su oni dali veliki doprinos ukrupnjavanju opozicije do sada.\nOd toga koliku će podršku dobiti kao kandidat šireg patriotskog bloka, kaže Obradović, zavisi da li će "moći mnogo" kao suparnik Aleksandra Vučića na predsedničkim izborima.\n"Ono što Dveri zastupaju, to određeni broj ljudi koji su porodični, hrišćani, patriote i kojima je stalo do zemlje i to poljoprivrede... oni žele da imaju svog političkog predstavnika, nek ih je i jedan odsto. Prošlo je nekoliko godina, ljudi su imali prilike da čuju Dveri u Skupštini. Mislim da sam bio jedan od najaktivnijih i u Skupštini, i van nje, i mislim da su građani to prepoznali".\nNa pitanje koliko ga je skupo koštala jedna čaša vina, odnosno ona koju je popio s predsednikom Srbije Aleksandrom Vučićem tokom sastanka sa delegacijom Republike Srpske, odgovorio je: "veoma skupo".\n"Veoma skupo jer sam mislio da će neko znati da ceni to što sam bio spreman da pričam o Republici Srpskoj, a ne da zloupotrebi u svojoj prljavoj kampanji kao što je to uradio Aleksandar Vučić", rekao je Obradović.\nNaveo je i da postoje neki delovi iz političkog programa Dimitrija Ljotića koje podržava i da se to odnosi na to što je Ljotić bio "hrišćanski političar", ali i da je on imao jednu "krajnje spornu kolaboracionalističku ulogu".\nIzvor: Euronews Serbia


Saopštenje povodom suđenja u Ivanjici, 7. febuar 2020\nU znak solidarnosti sa porodicom Milivojević iz Lučana i njihovom hrabrom i odlučnom borbom za pravdu, pred Osnovnim sudom u Ivanjici aktivistkinje Žena u crnom iz Beograda prisustvovaće ročištu koje se održava 7. februara 2020. godine.\nPred Osnovnim sudom u Ivanjici vodi se krivični postupak protiv generalnog direktora fabrike “Milan Blagojević-Namenska’ iz Lučana - Radoša Milovanovića i dvojice rukovodilaca iz iste fabrike (Vladimira Lončarevića i Tome Stojića). Oni su optuženi da su ‘izvršili teško krivično delo protiv opšte sigurnosti’ jer su 14. jula 2017. godine, nakon eksplozije baruta poginuli radnici Milomir Milojević i Milojko Ignjatović.\nNa prvom ročištu održanom 3. oktobra 2019. godine, direktor R. Milovanović i oni koji stoje iza njega, ucenili su i naterali više stotina radnika fabrike ‘‘Milan Blagojević-Namenska’ iz Lučana da na zverski način vređaju porodicu poginulog radnika Milomira Milojevića. Na sledećem ročištu (15. novembra), zahvaljujući pritisku javnosti i organizovanoj podršci porodici Milivojević, pred sudom se nisu pojavile organizovane grupe pristalica optuženih. Istog dana održani su sudski postupci protiv sestre i oca poginulog Milomira (Mirjane i Milovana Milivojevića) a po tužbama direktora Milovanovića za ‘narušavanje ugleda’ jer su javno prozvali direktora Milovanovića kao ‘najodgovornijeg za pogibiju sina’. I Milovan i Mirjana Milovojević su oslobođeni optužbi, što porodica tumači ’nalogom sa vrha vlasti i da bi to mogao da bude uvod u oslobađanje direktora Milovanovića’. Zatim je održano i suđenje na kojem su direktor Milovanović i dvojica funkcionera u fabrici (Stojić i Lončarević) negirali krivicu za pogibiju radnika. Na ročištu 17. decembra saslušan je Vladimir Lončarević, koji je negirao krivicu, sramno i cinično tvrdeći da su poginuli radnici ’sami odgovorni’ za pogibiju jer ’nisu poštovali naredbu direktora i propise o zaštiti na radu’.\nPružajući podršku hrabroj borbi porodice Milojević protiv nekažnjivosti zločina, naglašavamo da ovo suđenje pokazuje:\n-\tDa su nebezbednost - nedostatak elementarne zaštite radnika, zastarela oprema, krajnje loši uslovi rada, prekomerno angažovanje radnika - glavni uzroci nesreća u namenskoj industriji. Samo u fabrici “Milan Blagojević – Namenska’ iz Lučana poginuo je 21 radnik a niko nije odgovarao!\n-\tDa država, vlasnik preduzeća, umesto da osigura bezbednost radnika, štiti odgovorne za nesreće, a radnike, u ovom slučaju porodicu Milovojević, diskredituje, ponižava čak i kriminalizuje samo za to što se hrabro bore za pravdu i kažnjavanje odgovornih za nesreće;\n-\tDa optuženi uživaju podršku režima Aleksandra Vučića, da su u sprezi mafije i političke oligarhije u industriji naoružanja u Srbiji radnici svedeni na robovsku radnu snagu i služe za nemilosrdnu eksploataciju u svrhu sticanja profita trgovaca oružjem.\nDa Sud i Tužilaštvo umesto opstrukcija po nalogu režima, poštuju dostojanstvo porodice Milivojević i omoguće uslove za bezbedno odvijanje sudskog postupka u skladu sa Zakonom o krivičnom postupku Republike Srbije.\nPravda za porodicu Milovojević! Solidarnost je naša snaga!\nBeograd, 6. februar 2020.


Održana 23. sjednica Privremene istražne komisije Predstavničkog doma za utvrđivanje stanja u pravosudnim institucijama BiH\nNa 23. sjednici Privremene istražne komisije Predstavničkog doma Parlamentarne skupštine Bosne i Hercegovine za utvđivanje stanja u pravosudnim institucijama BiH obavljeno je saslušanje predsjedavajuće Visokog sudskog i tužilačkog vijeća (VSTV) BiH i ovlaštene predstavnice ove institucije Sanele Gorušanović-Butigan.\nU svom svjedočenju gospođa Gorušanović-Butigan iznijela je ocjenu stanja u bh. pravosuđu i VSTV-u BiH, te, uz ogradu da nije dugo na ovoj funkciji, kazala da stanje nije zadovoljavajuće, ali da, kako je naglasila, očekuje da se ono u skorijoj budućnosti popravi.\nZabrinjavajuće stanje u pravosuđu rezultat je, kako je kazala, niskog procenta procesuiranja krivičnih djela iz oblasti visoke i korupcije srednjeg nivoa, privrednog kriminala i ratnih zločina, te dugo trajanje postupaka pred nadležnim sudovima.\nOdgovarajući na pitanja članova Komisije o trenutnom stanju u VSTV-u BiH, predsjedavajuća Vijeća Gorušanović-Butigan kazala je da je napravljen reformski program VSTV-a od 2021. do 2023. godine, čiji su prioriteti kvalitetniji i efikasniji rad Vijeća, borba protiv korupcije, jačanje međuinstitucionalne saradnje i saradnje sa vanjskim faktorom, te integritet pravosuđa i nosilaca funkcija u bh. pravosuđu.\nGorušanović – Butigan se u svom svjedočenju osvrnula i na Zakon o VSTV-u, te naglasila kako očekuje hitne izmjene ovog Zakona, koje bi se, kako je istaknula, prije svega trebale odnositi na odgovornost i mogućnost razrješenja funkcija članova Vijeća, kao i na sukob interesa članova VSTV-a.\nPredsjedavajuća Vijeća Gorušanović-Butigan je, također, kazala da smatra kako ne treba razdvajati sudsko i tužilačko vijeće, već da u okviru Vijeća, kao jedinstvene regulatorne institucije, treba formirati Podvijeće sudija i Podvijeće tužilaca.\nGovoreći o usvajanju novih kriterija za ocjenjivanje nosilaca pravosudnih funkcija u BiH, Gorušanović – Butigan istaknula je kako se radi o značajnom koraku, koji omogućava da rad sudija i tužilaca u narednom periodu bude kvalitetnije ocjenjivan.\nU svom svjedočenju gospođa Gorušanović-Butigan osvrnula se i na funkcioniranje Sistema za automatsko upravljanje predmetima u sudovima (CMS), naglašavajući da je to najbolji sistem, ali da su zloupotrebe i manipulacije tim Sistemom moguće, te da one predstavljaju krivično djelo. Nekorištenje ovog sistema u Tužilaštvu BiH ocijenila je zabrinjavajućim, te kazala kako će u svom budućem radu potencirati ovo pitanje.\nTakođer, usvojen je zaključak kojim se pozivaju članovi VSTV-a Berina Alihodžić i Biljana Simeunović da, na nekoj od narednih sjednica, svjedoče pred Privremenom istražnom komisijom. (kraj)


Srpska odbojka uspostavila apsolutnu dominaciju u Evropi !!!\nU sjajnoj atmosferi pariskog “Bersija“, izabranici Slobodana Kovača su u borbi za titulu trijumfovali rezultatom 3:1, po setovima 19:25, 25:16, 25:18, 25:20!\nU sva tri preostala seta, reprezentacija Srbije je relativno brzo stizala do ubedljivih prednosti, što je dodatno ubijalo samopouzdanje našem rivalu.\nMora se još jednom istaći sa koliko energije je Slobodan Boba Kovač sa klupe vodio ekipu, pravovremeno je reagovao u svim kriznim trenucima, ali im i ulio neverovatnu snagu svojom podrškom tokom čitavog meča, baš kao i protiv Francuza u polufinalu.\nSrbiji je ovo treće evropsko zlato, pošto je prethodno osvajala titule i 2001. i 2011. godine. Zanimljivo, Srbija je, kao i 2011. godine, objedinila titule šampiona Evrope u muškoj i ženskoj konkurenciji.\nSpremna su i nova pravila u fudbalu, videćemo i zvanično kako će izgledati !!!


Bavimo se čovekom, ne bolešću - Živeti zdravije\nJuna 1983. godine izašao je prvi broj časopisa „Journal of Alternative Medicine“, i besplatno je poslat na adrese 2.800 registrovanih praktičara alternativne\nmedicine u Velikoj Britaniji. U uvodniku časopisa stajalo je:\n– da objavljuje najnovije i najbolje informacije neophodne za razvoj onih koji se bave profesijom isceljivanja,\n– da unapređuje saradnju, podršku i razmenu ideja i konstruktivne kritike među alternativnim terapeutima, kao i između alternativnih terapeuta i praktičara\n– da podržava interese alternativne medicine u složenim političkim i pravnim okolnostima\n– da objavljuje istraživanja iz oblasti holističkog isceljivanja.\nTelo teži da bude zdravo\nGlavnim tekstom prvog broja „Nemojte da prepisujete lekove: svoje pacijente treba da naučite kako da žive“ otvorena je rubrika „debata“. Osnovna teza ovoga teksta bila je da sam organizam, ukoliko mu se pruži prilika, uvek teži oporavku, regeneraciji i zdravlju.\nStoga se naglašava potreba da se terapeut koncentriše na zdravlje, a ne na bolest te da, u okviru toga, svoje pacijente obučava kako da promene svoj životni stil.\nU drugom značajnom, komplementarnom tekstu „Ka novom, zdravom rasuđivanju u medicini“ naglašava se kako se u metodima alternativne medicine,\nza razliku od one oficijelne, radi sa samoisceljujućim potencijalom organizma – umesto usredsređivanja na simptome, uklanjaju se prepreke za uspostavljanje\nnormalnosti. Otuda je u centru pažnje pacijent, a ne bolest. Saobrazno ovim tekstovima, časopis izveštava o osnivačkom skupu Međunarodnog udruženja za humanizam u kardiologiji. U okviru teksta navodi se i deo osnivačkog dokumenta ovog udruženja prema kome „koronarne jedinice, hirurgija na otvorenom srcu, kao i srčana rehabilitacija omogućavaju važne intervencije, međutim, sve je veće razočarenje njihovim uspehom na polju zdravlja, dobrobiti i radne sposobnosti. Uz to, veliki deo opreme za uspostavljanje srčanog ritma koristi se radi prevazilaženja bradikardije i blokova koje su prouzrokovali lekovi. A postoji i strah da posvećenost tehnologiji može da potisne potrebe pacijenata i da ih učini sekundarnim u odnosu na procedure.“\nČasopis izveštava i o skupu koji pripremaju terapeutialternativne medicine i lekari primarne zdravstvene zaštite. Tema skupa je primena metoda alternativne\nmedicine kod malignih oboljenja.\nČinjenice same govore\nU posebnoj rubrici časopis izveštava o rezultatima relevantnih istraživanja. Objavljuje, najpre, rezultate tri istraživanja u vezi sa poboljšanjem funkcije imunološkog sistema. Prvim istraživanjem ustanovljeno je da je, u poređenju s kontrolnom grupom, metod osteopatije poznat pod nazivom „limfatična pumpa“ značajno pojačao imunološki odgovor na razne sojeve bakterija. U drugom istraživanju ustanovljeno je da je primena akupunkture kod ljudi povećala aktivnost fagocita za 56%, a fibrinolitičku aktivnost za 79%. U trećem istraživanju pokazano je da je visok nivo cinka značajno pomogao kod infekcije ešerihijom koli.\nZanimljivo je da izvodima iz naučne literature časopis pridružuje i iskustvo jednog pacijenta sa helationskom terapijom. Naime, ovaj pacijent, posle preporuke kardiologa da se zbog ozbiljne srčane krize podvrgne bajpas operaciji kao – kako mu je rečeno – jedinoj šansi da preživi, rešio je da oproba helationsku\nterapiju. Posle šest tretmana uz odgovarajuću dijetu, sve tegobe su nestale. Kada je otišao na kontrolni pregled, kardiolog je rekao: “Šta ste to radili? Ne mogu da\nverujem, Vaši prethodni rezultati pokazivali su da ste kritično oboleli. A sada, pošto je prošlo nekoliko meseci, stanje vašeg krvotoka je zadovoljavajuće.”\nKada je pacijent pomenuo helationsku terapiju, kardiolog je odmahnuo rukom, a nešto više se zainteresovao za dijetu koja je pacijentu bila preporučena.


Hapšenje Mladića šansa da se srpsko društvo osvesti\nProtesti zbog hapšenja Ratka Mladića, Beograd, 29. maj 2011\nZvuči naizgled apsurdno, nekima i maliciozno, da u trenutku kada vlast u Srbiji čini najvažniji iskorak u saradnji sa Haškim tribunalom, hapšenje i izručivanje optuženog Ratka Mladića, deo javnosti i dalje postavlja pitanje: da li je Tadićev Beograd spreman na suočavanje sa prošlošću, sa zločinima u ratovima 90-ih, da li je spreman da prihvati odgovornost?\nVlast koja je izručila dva najtraženija haška begunca političkog i vojnog vođu bosanskih Srba Radovana Karadžića i Ratka Mladića, pre toga ista politička opcija sa pokojnim Zoranom Đinđićem odvela Slobodana Miloševića u Sheveningen, prati neverica da je iskreno napravila otklon prema politici Srbije u 90-im godinama.\nKnjiževnik Filip David analizira poruke vlasti prilikom hapšenja Mladića:\nVejvoda: Dva lica Srbije poslije hapšenja Mladića\n’’Bojim se da tu ima dosta, u najmanju ruku, dosta političke manipulacije, jer ni ova prilika nije iskorištena da bi se detaljno objasnilo koja je to vrsta zločina, o čemu se tu radi. Jer, kao što znamo, oko 70 procenata ljudi ovde zapravo podržava Ratka Mladića, a po nekim procenama 40 procenata ljudi misli da je heroj. Ja verujem da se posle hapšenja broj onih koji veruju da je on nepravedno optužen samo povećan.’’\nSa druge strane, ta ista vlast saopštava da je činom hapšenja i izručivanja Mladića dokazala svim ’nevernim Tomama’ da bez ostatka prihvata svoje obaveze prema Hagu.\nHapšenje Mladića je ne samo simboličko već i faktičko prihvatanje odgovornosti za ono što se dešavalo 90-ih godina, kaže Velimir Kazimir Ćurguz iz Ebert fondacije.\n’’E sad je drugo pitanje da li je to stvarno iskreno ili je to posljedica, ’ajd da kažem, političke kalkulacije, ali politička kalkulacije je deo političkog života i teško bi mogli bilo kog političara ili političku stranku da optužimo što kalkulištu sa svojim pozicijama’’, ocenjuje Ćurguz.\nFotogalerija: Neredi u Beogradu na protestu zbog hapšenja Mladića, 31. maj 2011\nPored ova dva suprostavljena stava, oba iz istog kruga nezavisnih intelektualaca, postoje i nešto oprezniji posmatrači koji smatraju da treba sačekati.\nDa je još rano donositi konačni sud o tome da li je ova vlast spremna da do kraja iskoristi ovu šansu koju pruža Mladićevo hapšenje kako bi, uprkos političkom riziku koji to nosi, otpočela proces javne debate u srpskom društvu o odgovornosti Beograda za ratove i zločine.\nSaša Ilić knjizevnik i urednik Betona, časopisa koji se žestoko obračunava sa Milosevićevim nasleđem ne samo u oblasti kulture.\n’’Pa, ne mogu da kažem konačni sud, ja samo mogu da nagađam da li su znali ili nisu znali, da li su kalkulisali ili nisu. Dakle, meni je bitno koliko će ovaj proces u Hagu sada uticati na neke političke i kulturne procese u samoj zemlji. Tu će se najbolje pokazati kakav je odnos aktuelne vlasti prema ratnoj prošlosti i zločinima’’, smatra Ilić.\nRSE: U svakom slučaju ovo je velika šansa.\nIlić: Da, to je velika šansa i postavlja se pitanje da li će biti iskorištena na pravi način.\nKnjiževnik Vidosav Stevanović, poznat po beskompromisnoj kritici Miloševićeve ratne politike ali i njegovih naslednika, kritici koja ga je naterala da u dugom nizu ratnih ali i poratnih godina potraži novu adresu, najpre u Parizu pa u Sarajevu da bi se najzad skrasio, ali opet ne u Beogradu nego u rodnoj Šumadiji, smatra da je sramno za Srbiju da je tolike godine proćerdala tražeći begunca koga je imala u rukama:\n’’Naša vlast, to jest predsednik Tadić, kad naprave jedan korak napred, obavezno naprave dva koraka natrag. Cela medijska buka koja se digla oko hapšenja Mladića nije išla u pravcu u kome je trebalo da ide. Nije se pričalo o zločinima, pričalo se o tome da li on voli jagode, Jelenu Karleušu...za koga ja inače pretpostavljam da neće dugo živeti jer ga inače ne bi uhvatili’’, ocenjuje Stevanović.\nPredsednica Helsinškog odbora za Srbiju Sonja Biserko smatra da će budući odnos prema RS otkriti poziciju vlasti u Beogradu. Ona očekuje da bi, ako je Beograd zaista spreman za otklon od 90-ih i Miloševićevih političkih ciljeva, trebalo očekivati zaokret u odnosu prema Banja Luci.\n’’U krajnjoj liniji Republika Srpska je nastala kao rezultat te ratne politike. Mislim da je to zato sada zalog za neku aktivnost Beograda da bude malo proaktivniji u tome da RS i njene lidere gura u pravcu komuniciranja i pregovaranja sa Federacijom i Bošnjacima. Mislim da je to uloga Srbije i da se od nje to i očekuje", kaže Biserko.


Promovisana monografija o silovanju i seksualnom zlostavljanju tokom rata – Fokus.ba\nPromovisana monografija o silovanju i seksualnom zlostavljanju tokom rata\nU Sarajevu je danas promovisana “Monografija o ratnom silovanju i seksualnom zlostavljanju u ratu u Bosni i Hercegovini” koja će, kako su kazali autori i recenzenti knjige, doprinijeti kazivanju istine o počinjenim ratnim zločinima silovanja i seksualnog zlostavljanja tokom agresije na BiH.\nKoautorica monografije i predsjednica Udruženja “Žena-žrtva rata” Bakira Hasečić je istakla da je pomenuta monografija vrlo važna za ljude u BiH, ali i za sve ljude u svijetu koji pokazuju interesovanje za dešavanja u ratu u BiH.\n“Ova monografija o ratnom silovanju je jako bitna za preživjele žrtve silovanja i seksualnog zlostavljanja, jer smo u ovoj knjizi objedinili sve činjenice kroz pravosnažne presude kako Haškog tribunala tako i Suda BiH, kao i priče preživjelih žrtava, mnoga istraživanja, a govorili smo i o posljedicama s kojima se nosimo mi, preživjele žene silovanja, članovi njihovih porodica te o tome kakve posljedice ratni zločini silovanja ostavljaju na samu zajednicu u BiH i širom svijeta. Ova monografija može biti putokaz onima koji nisu čuli naš glas i nisu znali šta se dešava tokom agresije na BiH, ali i pouka cijelom svijetu”, rekla je Hasečić.\nIstakla je da se žrtve silovanja i seksualnog zlostavljanja u BiH nalaze u vrlo teškoj situaciji poslije rata.\n“Mi, žene žrtve silovanja i seksualnog zlostavljanja, ali i muškarci, nalazimo se u jednoj tami gdje smo prepušteni sami sebi, zaboravljeni od društva. Ovom monografijom šaljemo poruku svima onima koji trebaju da pročitaju i shvate u kakvom položaju se nalaze žene žrtve rata koje su preživjele sve te strašne torture”, kazala je koautorica monografije.\nAutorica Saliha Đuderija je istakla da je monografija dobra studija zasnovana na činjenicama u kojoj se može saznati o dešavanjima iz prošlosti.\n“Glavni cilj pisanja monografije je da se suočimo sa činjenicama koje ponekad možda i ne znamo i da ih pokažemo svima da saznaju o prošlosti”, istakla je Đuderija.\nRecenzenti studije Elmedin Muratbegović i Emir Vajzović naglasili su da je monografija vrlo značajna i zbog toga što se žrtve ratnih zločina silovanja i seksualnog zlostavljanja još uvijek suočavaju sa predrasudama u društvu u kojem žive, a vrlo često su obespravljene i zaboravljene.\nIz OHR-a odgovorili Dodiku: Takvi potezi bili bi neustavni\nU BiH danas sunčano, temperature do 32 stepena


Oružjem protiv krijumčara ljudi | Evropa | DW | 13.05.2015\nOružjem protiv krijumčara ljudi\nSve je veći broj ljudi koje žele da se domognu Evrope. Evropska unija želi da se bori protiv bandi krijumčara na obali Libije, ali joj je za to potrebna podrška Ujedinjenih nacija.\nBekstvo preko Sredozemnog mora\nTrajni link https://p.dw.com/p/1FFII\nNekoliko članica Evropske unije je, pod vođstvom Velike Britanije, podnelo je Savetu bezbednosti Ujedinjenih nacija Predlog rezolucije za borbu protiv krijumčarskih bandi u Libiji. Rezoluciju je članicama tog najvišeg tela svetske organizacije predstavila lično komesarka EU za spoljne poslove Federika Mogerini. O toj rezoluciji najpre će se otvoriti neformalna diskusija. Mogerini je, nakon posete Kini, uverena da joj je pošlo za rukom da za tu rezoluciju privoli i vladu u Pekingu koja je ranije bila skeptična. Iz krugova italijanske diplomatije, saznaje da bi rezoluciju mogla da podrži i Rusija. I Kina i Rusija, kao stalne članice Saveta bezbednosti, moraju da podrže rezoluciju.\nEvropska unija je na samitu na vrhu 23. aprila postigla dogovor da ubuduće ciljano traži i uništava brodove ispred obale Libije koji su namenjeni za krijumčarenje ljudi u pravcu Italije. Za to je, prema međunarodnom pravu, Evropskoj uniji potreban mandat Ujedinjenih nacija. Ona želi da joj se, u skladu sa članom VII Povelje UN, odobri da „preduzme sve moguće mere kako bi se sprečilo krijumčarenje ljudi“.\nVojnu akciju moraju da odobre UN\nEvropski komesar za izbeglice i useljavanje Dimitris Avramopulos želi da se brodovi krijumčara sistematski uništavaju, da se krijumčari hapse, i da se gađa čak i oprema koju krijumčari imaju na libijskom kopnu. „Evropa je već objavila rat kriminalnim bandama koje eksploatišu nedužne ljude i često ih šalju u smrt. Mi to nećemo da posmatramo skrštenih ruku. Pobedićemo ih, uz veliku odlučnost i korišćenje novih sredstava i metoda“, izjavio je Avramopulos još u aprilu.\nPo uzoru na anti-piratsku misiju\nEvropska unija želi da novu misiju formira po uzoru na misiju „Atalanta“ ispred obale Somalije, čiji je cilj borba protiv pirata. „Atalantu“ je Savet bezbednosti UN odobrilo u leto 2008. Bilo je to prvi put da su UN primenile član VII i svesno ignorisale suverenitet neke države tako što su poslale ratne brodove pred obalu Somalije. Ipak, u tom slučaju je tadašnja vlada Somalije odobrila tu misiju.\nDimitris Avramopulos: Potrebna nam je strategija\nU Libiji je stanje drugačije. Tamo postoje dve konkurentske vlade i niz pobunjeničkih grupacija koje se međusobno bore. Kritičari zato strahuju da bi vojna intervencija EU mogla da ugrozi pokušaje da se posreduje u građanskom ratu u toj zemlji. Države Zapada su, inače, vojnom intervencijom 2011. godine dovele do pada diktatora Moamera el Gadafija. I tada su za to imale mandat Ujedinjenih nacija.\nPrema pisanju britanskog lista „Gardijan“, neke evropske diplomate strahuju da bi pobunjeničke trupe u Libiji, koje zarađuju na krijumčarenju, mogle da pokrenu kontranapade. Pobunjenici imaju i teško oružje, čak i protivavionske rakete koje bi mogli da budu upotrebljene protiv brodova EU ispred libijske obale. Sukob bi mogao da eskalira i da dovede do toga da mora da interveniše i NATO.\nEvropski komesar Avramopulos ne želi samo da bude ojačana vojna komponenta borbe protiv krijumčara, već i da se oni krivično gone. Prema saznanjima Agencije za zaštitu evropskih granica „Fronteks“, postoje veze između krijumčara u Libiji i organizovanih kriminalaca u Evropi, na primer sa mafijom u Italiji. „Evropa mora da ujedini napore u borbi na obe strane Sredozemnog mora“, naglasio je Avramopulos tokom posete Malti.\nIzbeglice iz Libije koje je prihvatila obalska straža Italije\n„Šta rešavamo ovom akcijom?“\nMnogi kritičari sumnjaju u to da se priliv izbeglica može preseći vojnim sredstvima. Među onima koji nisu uvereni u ispravnost željene misije nalazi se i generalni sekretar Ujedinjenih nacija Ban Ki Mun. On upozorava da napadi na ribarske brodove pred obalom Libije mogu da ugroze egzistenciju tih ljudi. Ribari bi u tom slučaju bili primorani na još veću saradnju s krijumčarima. Gradonačelnik libijskog Tripolija, Mahdi al Harati, izjavio je za jedan malteški list da na mestima sa kojih kreću brodovi krijumčara žive žene i deca. „Da li će to rešiti problem čak i da se pogode samo brodovi? Krijumčari će prebaciti svoj posao na druga mesta.“\nPortparol organizacije za ljudska prava „Amnesti internešenal“ (Amnesty International) izjavio je tokom proteklog vikenda u Tripoliju da imigranti beže brodovima zbog neljudskih uslova za život i bezakonja u Libiji. Ukoliko im se preseče taj put, onda će izbeglice u Libiji biti „napadnute, zloupotrebljene i opljačkane“, rekao je Filip Luter iz „Amnestija“ – jer, nema legalnog načina da ljudi dođu u Evropu.\nI Evropska unija je svesna da oružana borba može biti samo jedan segment strategije borbe protiv krijumčara. „Moramo da prihvatimo to da reka izbeglica neće uskoro da presuši“, priznaje i sam Avramopulos. „Krize oko Evrope generisati će nove izbeglice. Stabilizacija prilika moguća je samo na duže staze. Zbog toga se iz modusa akutnog delovanja, moramo prebaciti u modus dugoročnih, strukturalnih rešenja.“\nKuda odlaze izbeglice?\nEvropska komisija će u danas (13.5.) predložiti uvođenje kvota za prijem izbeglica u države Evropske unije. Za sada samo nekoliko država prihvata izbeglice u većem obimu. Italija, recimo, dozvoljava izbeglicama da putuju dalje ka severu zemlje, što je u suprotnosti sa propisima EU. Ona bi morala te ljude odmah da registruje i da donese odluku o njihovim zahtevima za azil.\nSistem kvota još uvek je sporan. Velika Britanija, Finska, kao i niz istočnoevropskih država, kategorično odbijaju da prime više izbeglica. Nakon pobede konzervativaca u Velikoj Britaniji, portparol Ministarstva unutrašnjih poslova u Londonu je izjavio: „Opiremo se svakom predlogu o raspodeli izbeglica koji ne počiva na dobrovoljnoj bazi.“ A konzervativni mađarski premijer Viktor Orban planove Evropske komisije nazvao je „totalno ludom idejom“.\nKljučne reči izbeglice, EU, UN, Libija, Evropa\nTrajni link https://p.dw.com/p/1FOe4


Najveći problem BiH radikalne ideologije na vlasti, odnosno sama vlast\n07.12.2017 / 21:16 BiH - Debata u Sarajevu\nNajveći problem u Bosni i Hercegovini su one radikalne ideologije koje su na vlasti, odnosno sama vlast već dvije decenije, istaknuto je večeras na debati pod nazivom "Možemo li prevenirati ekstremizan" održanoj u organizaciji Američkog kutka Sarajevo- JU Biblioteke Sarajevo.\nProfesor na Fakultetu političkih nauka Univerziteta u Sarajevu Nerzuk Ćurak rekao je da je BiH, nažalost, sada suočena s instrumentalizacijom deradikalizacije od aktivnih politika a upravo njih treba deradikalizirati jer zemlju vode u haos i beznađe.\nNaglasio je da je svijet upao u zamku da svu pluralnost svede na pitanje radikalizacije i onda nužne deradikalizacije, a svijet nije tako jednostavan posebno ako se uzme u obzir da procesi radikalizacije nisu vezani samo za jednu ideologiju i interpretaciju neke religije nego mnogo šire - za brojne političke ideologije.\n- U posljednje vrijeme prisutna je profesionalizacija i ekspertizacija tog pitanja, što nije dovoljno već je potrebna upravo demokratizacija i najšira javna debata o tome kako bi izbjegli moguće jednodimenzionalne pristupe koji su duboko politički instrumentalizirani - naveo je Ćurak.\nIzet Beridan, također profesor na Fakultetu političkih nauka Univerziteta u Sarajevu, naglasio je da su ekstremizam i radikalizam koje "smo 90-ih preživjeli na prostoru bivše Jugoslavije" doprinijeli razvoju radikalizma u cijelom svijetu - u islamskom svijetu zbog situacije u kojoj su se našli bh. muslimani - ali da radikalizam i radikalne politike koje su nastavile djelovati poslije rata doprinose radikalizaciji Evrope.\n- Već danas neke političke vođe vrlo zdušno komuniciraju s radikalnim evropskim partijama u Francuskoj, Poljskoj i Austriji, i koliko god se vremena potroši da se neki prostor radikalizira mnogo više vremena treba da se on deradikalizira - kazao je Beridan.\nPojasnio je da radikalizam predstavlja političke akte koji nastaju na ideologijama koje zacrtaju određeni politički cilj i uspjevaju u onoj mjeri u kojoj se radikaliziraju pristalice, a deradikalizacija je dug proces u kojem omladinu treba učiti šta je mir.\n- Nadam se da su oligarhije koje su na vlasti na prostorima bivše Jugoslavije ustanovile da se ratovima više ne mogu postići ozbiljni ciljevi - potcrtao je Beridan.


Vesti online / Vesti / Zanimljivosti / Istraživači razotkrivaju tajne mumije devojčice\nIstraživači razotkrivaju tajne mumije devojčice\nIstraživači Univerziteta Nortvestern i Nacionalne laboratorije Argon u blizini Čikaga upotrebom moderne tehnologije pokušavaju da razotkriju misterije mumije petogodišnje devojčice, stare 1.800 godina.\nRendgenski zraci trebalo bi da otkriju pojedinosti o devojčici (Foto: Ilustracija)\nVisokoenergetski rendgenski zraci iz sinhrotrona, navode istraživači, pružiće molekularne informacije o tome šta se nalazi u unutrašnjosti sanduka mumije, a u Argonu ističu da je ovo prvi put da se ti zraci koriste na ovaj način, prenosi AP.\nTakođe, istraživači objašnjavaju da im tehnologija omogućuje da prouče unutrašnjost mumije, a da pri tom ostatke petogodišnje devojčice i materijal u koji su oni umotani ostave netaknutim.\nRazrešena vekovna misterija: Ko je čudovište Jeti\nNaučnici su u ponedeljak sproveli istraživanja nad ovim retkim otkrićem, u nadi da će saznati više o načinu na koji je devojčica umrla, a zaključuju da bi izučavanje materijala u koji su ostaci umotani moglo da baci novo svetlo na drevnu egipatsku kulturu.\nZANIMLJIVOSTI Astronomi otkrili "Čudovište sa apetitom"\nZANIMLJIVOSTI Slušanjem talasa prate otapanje leda\nZANIMLJIVOSTI VIDEO: Kako policajci reaguju na "nepristojnu ponudu"\nZANIMLJIVOSTI Zvezda lutalica juri prema Sunčevom sistemu...


06 Jul Majice\nZa štampu na majicama koristimo razne tehnike štampe. To su: sublimaciona štampa, sito štampa, flex i flok štampa majci, direktna štampa. U ponudi imamo pamučne majice domaćih proizvodjača, u svim veličinama....\n23 Jun Kese\nPapirne kese predstavljaju odličan vid reklame. Nisu namenjene samo za butik ili gift shop, nego i svim ozbiljnim kompanijama koje drže do svog renomea i veliku pažnju poklanjaju svojoj prezentaciji. Poželjno je da papirne kese budu u skladu sa namenom proizvoda koju promovišete. Odgovarajući dizajn, boja...\n23 Jun Roll up\nRoll up baner je veoma rasprostranjen reklamni materijal koji se koristi prilikom promocije različitih proizvoda i usluga na sajmovima, kongresima i u većim prodajnim objektima. Njegova osnovna funkcija je da Vašu firmu izdvoji od neposredne konkurencije. Štampa roll up banera radi se u punom koloru na...\n23 Jun A reklama\nAluminijumska obostrana klik-klak A reklama dimenzije B1 (707mm x 1000mm). Gotov aluminijumski A stalak je 153cm visine. Sam ram je od aluminijumskih profila, izrađenih upravo za potrebe reklama različitih dimenzija. Zaštita plakata je u vidu providne folije. Zamena postera vrši se na lak način, brzim klik-klak pokretom...\n18 Jun Ulaznice\nUlaznice odnosno karte štampamo za organizatore koncerata, žurki, izložbi, manifestacija ili bilo kog događaja ili dešavanja. Ulaznice izrađujemo na najkvalitetnijim papirima (kunsdruck) i kartonima u zavisnosti od Vaše želje i budžeta. Imamo i mogućnost zaštite karti od falsifikovanja odnosno kopiranja, sa hologramom. Ulaznice na kraju dorađujemo sa tri...\n12 Jun Plakati\nPlakati predstavljaju štamparski promo materijal. Upotreba plakata česta je u promociji proizvoda i usluga (npr. koncerta, izložbi, događaja, akcijskih popusta…)...


Merkel sa Trumpom 14. marta u Vašingtonu\nAngela Merkel, njemačka kancelaraka\nNjemačka kancelaraka Angela Merkel susrešće se 14. marta u Vašingtonu sa američkim predsjednikom Donaldom Trumpom.\nBiće to njihov prvi sastanak nakon vrlo neugodnog početka odnosa i nesaglasja oko pitanja poput trgovine,Trumpovog zabrana ulaska u SAD građanima 7 dominatno muslimanskih zemlja, te njegovih komentara o medijima.\nPosjeta koju je najavio jedan američki zvaničnik, stiže neposredno prije susreta ministara finasija G20 industrijski najrazvijenijih zemlja, i pomoći će da se priprem i Trumpova posjeta Njemačkoj u julu, na sastanak lidera G20.\nNovi republikanski predsjednik Trump je sa Merkel razgovarao u januaru nakon čega je objavljeno zajedničko saopštenje u kojem je naglašena važnost NATO alijanse i zajednička bliskija saradnja u borbi protiv terorizma.\nPar dana kasnije međutim Merkel je oštro kritikovala Trumpovu zabranu putovanja za građane sedam muslimanskih država. Više puta je takođe naglasila značaj slobode medija u komentarima na Trumpov izrazito negativan odnos prema medijima.\nMerkel je imala izuzetno tople odnose sa Trumpovim prethodnikom demokratom Barckom Obamom, naglašava Reuters.\nSusret između Merkel i Trumpa vjerovatno će biti obilježen različitim temama kao što su globalna ekonomija, trgovina, borba protiv "Islamske države", NATO, odnosi sa Rusijom i Kinom.


TRAGIČNO KUPANJE Mladić se utopio u Savii! - Informer\nTRAGIČNO KUPANJE Mladić se utopio u Savii!\nOsamnaestogodišnji D. T. (18) iz Mačvanske Mitrovice utopio se noćas u Savi\nPrema prvim informacijama, D.T. je nešto iza dva sata posle ponoći, šetao sa društvom, kada su najverovatnije rešili da se okupaju.\nOn je skočio u reku, sa leve strane pešačkog mosta i više nije izronio.\nJutros su ronioci Žandarmerije pretraživali reku i oko 14 sati pronašli njegovo beživotno telo.\nTelo nesrečnog mladića poslato je na obdukciju Instituta sudske medicine u Novom Sadu.\nudavio se utopio mladić Sava kupanje\n15:22 Hronika 2\nTRAGEDIJA Mladić se utopio u Savi kod Rume


Timočka KrajinaEU podsticaj kreativnih i inovativnih ideja u kulturi i turizmu\nProjekat „EU za kulturno nasleđe i turizam” je otvorio novi konkurs za dodelu bespovratnih sredstava.\nCilj ovog poziva je podsticanje kreativnih i inovativnih ideja u turizmu i promociji kulturnog nasleđa. Ukupan iznos bespovratnih sredstava je 200.000, dok će pojedinačni projekti iznositi ne više od 20.000 evra.\nProjekat „EU za kulturno nasleđe i turizam” podržava razvoj turizma i promociju kulturnog nasleđa, sa ciljem podsticaja ekonomskog razvoja regiona i stvaranju novih poslovnih perspektiva, posebno u ruralnim sredinama. Projekat finansiraju Evropska unija i Vlada Savezne Republike Nemačke, a sprovodi Nemačke organizaciju za međunarodnu saradnju GIZ.\nPrethodni članakPolaganje venaca povodom Dana Vojske Srbije\nSledeći članakGrad Bor donirao četiri vozila Sektoru za vanredne situacije


Najmanje 30 izbeglica u Srbiji dobilo radnu dozvolu, nostrifikovana i prva diploma | Novinska agencija Beta\nDRUSTVO MIGRANTI | 25.08.2017 12:00 > 25.08 14:20\nNajmanje 30 izbeglica u proteklih godinu dana dobilo je radne dozvole za rad u Srbiji, a prvi put je i nostrifikovana diploma stečena u zemlji porekla.Direktor Centra za zaštitu i pomoć tražiocima azila Radoš Djurović izjavio je agenciji Beta da su pravnici Centra za zaštitu i pomoć tražiocima azila omogućili da izbeglice lakše dobiju radne dozvole i da je oko 30 njih dobilo radne dozvole.\nPravnim aktivnostima Centra za zaštitu i pomoć tražiocima azila omogućeno je da se izbeglice oslobode plaćanja administrativne takse od oko 12.000 dinara za izdavanje radnih dozvola koja je ranije bila obavezna. U skoro svim slučajevima to je bio razlog zbog koga nisu mogli da pristupe tržištu rada i ostvare pravo na rad.\n"Uspeli smo da obezbedimo i prvu nostrifikaciju i u tom smislu su otvorena vrata. Izbeglice koje imaju neku školsku spremu mogu da pred Ministarstvom obrazovanja nostrifikuju diplome... Potrebna su im overena dokumenta ali je procedura definitivno ubrzana. Ne vidim da se prave neke prepreke zbog toga što je neko izbeglica ili tražilac azila. Sa nostrifikovanom diplomom ti ljudi mogu da rade u svojoj profesiji i da se uključe u sistem, odnosno da nikoga ne opterećuju", rekao je Djurović.\nOn je izrazio bojazan da može biti problema sa ljudima koji dolaze iz zemalja koje je zahvatio totalni haos i ratna destrukcija, poput Sirije ili Somalije, jer veliki broj ljudi koji dolazi iz tih područja jednostavno nije bio u situaciji da ponese svoje diplome ili druga dokumenta iz kojih bi mogao da dokaže kojom stručnom spremom raspolaže.\nGovoreći o strahovima pojedinih ljudi da bi izdavanje radnih dozvola i nostrifikacija diploma mogli da vode ka trajnijem ostanku izbeglica u Srbiji, Djurović je rekao da je takav ishod izvestan ali da ljudi ne treba da se plaše toga.\n"Po zakonu, svako ko dobije azil u Srbiji dobio je i zaštitu od Srbije i u procesu je da postane gradjanin Srbije. Kada dobije izbeglički status, taj čovek nema drugu državu koja ga štiti. To je smisao konvencije, našeg zakona ali u Ustava Srbije", rekao je on.\nDjurović je rekao da svako ko je dobio azil ima pravo da ostane u Srbiji i da je samo pitanje da li on u Srbiji treba da ostane kao beskućnik koji ne može da plati porez i doprinese svojoj zajednici, ili kao neko ko radi i ko može da brine za sebe i svoju porodicu.\n"Niko tu nije povlašćen u odnosu na naše gradjane. Osnovni princip je da izbeglice nemaju povlašćeniji status nego domaći gradjani. Interes je svih da se ti ljudi uključe u sistem jer nije dobro da imate paralelno društvo, kao što je to možda slučaj u nekim zemljama Evrope", rekao je Djurović.


SPREMNO DOČEKUJU POČETAK ŠKOLE Opština Mrkonjić Grad će obezbijediti 94 kompleta udžbenika - Srpskainfo\nOpština Mrkonjić Grad obezbijediće 94 kompleta udžbenika za učenike osnovnih škola kojima je to potrebno.\nRekla je ovo načelnik Divna Aničić nakon današnjeg razgovora sa direktorima osnovnih i srednjih škola sa područja ove lokalne zajednice.\n– Osim knjiga koje daje resorno ministarstvo, i opština je ove godine obezbijedila 94 kompleta učenika za osnovce koje ćemo podijeliti u toku sljedeće sedmice – rekla je Aničićeva novinarima.\nAničićeva je istakla da je sve spremno za novu školsku godinu i da učenici i nastavnici jedva čekaju početak nastave.\n– Mi svake godine razgovaramo sa direktorima o potrebama škola, a ove godine im je sve drugačije, s obzirom na trenutnu epidemiološku situaciju. Oni će od nadležnog Ministarstva dobiti potrebna sredstva za dezinfekciju, a ostale će probleme rješavatu u hodu, kao i svi drugi – istakla je Aničićeva.\nOna je navela da su razgovarali i o načinu utroška novčanih sredstava u iznosu od 600.000 KM, koje su dobili od Vlade Srbije za rekonstrukciju srednjoškolskog centra.\n– Kao što je dogovoreno sa predsjednikom Srbije Aleksandrom Vučićem, opremiće se mašinska radionica savremenom CNC mašinom, te elektro-radionica za časove fizike, a ostala sredstva ćemo uložiti u unutrašnju rekonstrukciju škole – navela je Aničićeva.\nDirektor Gimnazije u Mrkonjić Grad Zoran Bjelajac rekao je da će škola početi 1. septermbra, kako je i planirano po preporukama Ministarstva prosvjete i kulture Republike Srpske.\n– Mi ćemo se potruditi da našim đacima i profesorima obezbijedimo što bezbjednije pohađanje nastave, u smislu održavanja preventivnih mjera i dezinfekcije škole. Nastojaćemo da organizujemo nastavu na najbolji mogući način – naglasio je Bjelajac.\nGradovi Mrkonjić GradŠkolaudžbenici


Korona virus, Srbija i psihologija: Četiri saveta kako da istrajete u poštovanju mera - BBC News na srpskom - Dnevni list Danas\nPočetna » BBC News na srpskom » Korona virus, Srbija i psihologija: Četiri saveta kako da istrajete u poštovanju mera\nBBC News na srpskom27.09.2021. 11:36\n„Tada sam se više plašio i non-stop sam nosio masku, a sada se osećam opuštenije“, kaže tridesetpetogodišnji Aleksandar Ivić iz Beograda.\n„Ređe nosim masku i slobodnije se krećem, mada mi je ostala mi dobra navika da dezinfikujem ruke kad god mogu“, dodaje.\nPosle više od godinu i po dana života u pandemijskim okolnostima, mnogi su se „neminovno navikli na situaciju, pa je došlo do neke vrste opuštanja, baš kao što učesnici rijaliti programa posle nekoliko dana zaborave na kamere“, kaže psiholog Oliver Tošković, docent Filozofskog fakulteta u Beogradu, za BBC na srpskom.\n„Do opuštanja dolazi još brže kada su u pitanju mere koje traže drastičniju promenu ponašanja i ko se sa bazičnim ljudskim potrebama, kao što je ograničavanje društvenog života“, dodaje.\n„Ljudi u Srbiji nisu dobro“: Kako se psihički naoružati za novi talas korone\n„Može da se razume potreba da se opustimo i ne vodimo računa o dodatnim preventivnim merama koje nam komplikuju život, ali koliko god je razumljivo takvo osećanje, ono nije dobro zato što povećava rizik od zaraze koji je i dalje značajan“, navodi.\n„Ali masku nosim samo kada moram“, priznaje.\n„Propustili smo priliku“ da nam mere kao što su nošenje maske postanu rutina, primećuje psiholog Oliver Tošković.\n„Da masku uvek imamo u džepu, da postane modni detalj i privezak na ključevima, da se potrudimo da osmislimo druženja uz manje grljenja i ljubljenja“, dodaje.\n„Onda nisu više nešto na šta moramo stalno da mislimo, ne moramo da se trudimo, one jednostavno postanu automatski deo našeg svakodnevnog ponašanja“, kaže Tošković.\nPsiholog ocenjuje da bi „bilo dobro ako bismo mogli da se vratimo na taj kolosek i počnemo da stvaramo rutinu od epidemioloških mera“.\n„Kada bi mere prešle u naviku ne bi bilo opasnosti od popuštanja pozornosti, jer bismo mere poštovali i bez dodatne pozornosti“, ističe.\n„Zamor, prezasićenost, želja da se od svega dignu ruke i da se zanemari okolnosti i preventivne mere su veoma razumljive“, kaže psiholog Aleksandar Baucal.\n„Svako do nas je imao takve situacije tokom prethodnih 18 meseci“.\nUz prezasićenost, prisutan je i strah za porodicu i prijatelje – Pavle iz Niša kaže da ga od početka pandemije „ne popušta zabrinutost za bliske ljude koji su stariji ili imaju istoriju bolesti“.\n„Dosta sam uplašen“, dodaje Pavle.\nPsiholog poručuje da „ne treba bežati“ od takvih osećanja zato što je to „normalna reakcija na tešku situaciju u kojoj se nalazimo“.\n„Ali ne treba im se ni prepuštati“, ističe Baucal.\n„Umesto da im se prepustimo, o njima treba da razgovaramo zajedno sa bliskim osobama kako bi nam one pomogle da prevaziđemo tu krizu“, kaže.\n„U Vrnjačkoj Banji retko ko nosi masku, pa ako je stavi, to pripišem njima i njihovim ličnim merama predostrožnosti“, kaže.\n„Kada u Beogradu vidim većinu u prevozu sa maskama, odmah počnem da razmišljam o bacilima i uhvati me panika“, dodaje Tatjana.\nBaucal podseća da „pandemija ne pogađa samo nas kao pojedince, već smo u ovoj nevolji zajedno sa drugim ljudima“.\n„Život u društvu je prilagođen uslovima pandemije tako da nas i to kao pojedince štiti, imamo naše kolege, prijatelje i porodicu na koje možemo da se oslonimo u situaciji kada nas preplave negativna osećanja“, navodi Baucal.\nDodaje da je „važno da i mi budemo dostupni drugim ljudima u našem okruženju kada se oni nađu u sličnoj krizi“.\n„Oslanjajući se jedni na druge imamo najveću šansu da svi zajedno prođemo kroz pandemiju na najbolji mogući način“, podseća psiholog.\n„U torbi uvek imam nekoliko čistih maski koje držim u kesi, a kada sam u kafiću, pored uobičajenog pranja ruku obavezno koristim i sredstvo za dezinfekciju“, kaže.\nPojedinci među nama su „jednostavno savesniji i odgovorniji“, objašnjava psiholog Oliver Tošković.\n„Takvi su u školi, na poslu pa i tokom pandemije“, kaže.\n„Baš kao što neki uvek nose kišobran kada je oblačno i lekove na letovanje, tako nose i masku tokom pandemije“.\nBaucal dodaje da je „motivacija ljudi koji i dalje poštuju preventivne mere verovatno odraz njihovog prepoznavanja da rizici i dalje postoje i njihove svesti da sa tim dodatnim merama mogu da smanje taj rizik“.\nJedno reagovanje na “Korona virus, Srbija i psihologija: Četiri saveta kako da istrajete u poštovanju mera”\n27. septembra 2021. u 11.49\nMaska nikoga ne štiti ni od čega! To na kutiji te iste maske piše. A zelene maske su u Eu zabranjene, jer ne štite. Dokle ćemo biti objekti zlog eksperimenta?\nBBC News na srpskom • 22.10.2021. 20:26\nGetty ImagesČileanska pevačica Mon Laferte izrazila je protest na Latinskim Gremijima u novembru 2019. godine Najveća izvozna pop zvezda Čilea, Mon Laferte, poznata je po tome da govori šta misli i uradiće sve što je u njenoj moći da to i učini. Njen najnoviji album, Seis, do sada je najintimniji i najhrabriji; bavi se složenim […]\nBBC News na srpskom • 22.10.2021. 18:32\nGetty Images Na snimanju filmova nekad se dese prave...\nBBC News na srpskom • 22.10.2021. 17:27\nNalet vetra otkinuo je skele, što je delimično urušilo...\nBBC News na srpskom • 22.10.2021. 16:47\nBBC Ako putujete u inostranstvo i pokušavate da skenirate...


JAVNE NABAVKE U PUNOM ZAMAHU: MINISTRI BOJKOTUJU RAD, ALI TO NIJE PREPREKA ZA KUPOVINU SLUŽBENOG AUTA | Hayat.ba\nJAVNE NABAVKE U PUNOM ZAMAHU: MINISTRI BOJKOTUJU RAD, ALI TO NIJE PREPREKA ZA KUPOVINU SLUŽBENOG AUTA\nZvaničnici iz bh. entiteta Republika Srpska i dalje bojkotuju rad institucija Bosne i Hercegovine, odnosno donošenje odluka, ali ovo očito nema mnogo utjecaja na javne nabavke koje se tiču kupovine aviokarata i službenih vozila za institucije na čijem su čelu oni koji su u bojkotu duže od mjesec.\nMinistarstvo za ljudska prava i izbjeglice BiH, na čijem je čelu Miloš Lučić (DNS), prije desetak dana dodijelilo je ugovor za nabavku jednog službenog automobila za Ministarstvo po cijeni od oko 46.800 KM.\nTakođer, 3. septembra objavili su tender kojim traže najpovoljnijeg ponuđača koji će im servisirati službena vozila za oko 14.000 KM. Isti dan objavljen je i javni poziv za nabavku avionskih karata za oko 42.000 KM, kako je navedeno na službenom Portalu javnh nabavki.\nTendere je objavljivalo i Predsjedništvo Bosne i Hercegovine, čiji član Milorad Dodik, ujedno lider SNSD-a, bojkotuje rad Predsjedništva BiH, barem tako kaže.\nInteresantno je da je 1. septembra objavljeno da je dodijeljen ugovor za usluge održavanja službenog vozila marke “vw” za oko 15.000 KM. To se vozilo očito nalazi u Banjoj Luci, s obzirom na to da je navedeno da će u tom gradu, u kojem Dodik kao član Predsjendištva BiH iz RS-a ima ured, biti izvršene usluge održavanja vozila.\nIsta je situacija i sa vozilom marke “mercedes”, za čije će održavanje u Banjoj Luci biti plaćeno oko 23.100 KM.\nSredinom augusta je, između ostalog, objavljen i tender za izbor najpovoljnijeg ponuđača za pranje vozila Predsjedništva BiH u Istočnom Sarajevu. Za to će odvojiti blizu 8.800 KM.\nTakođer, sredinom augusta je dodijeljen ugovor najpovoljnijem dobavljaču goriva na benzinskim pumpama u RS-u, i to za 122.500 KM.


Pokretač zlatnog doba – leskovačka privreda\nMonografija-sr Pogodaka: 1392\nU periodu po oslobođenju Srbije 1878. godine, po broju zanatlija i sitnih trgovaca Leskovac je bio tik iza Beograda, a ukoliko se uzme u obzir tadašnja veličina Beograda, koji je 1884. godine imao tri puta više stanovnika od Leskovca, može se reći da je Leskovac bio najveći čaršijski centar Srbije.\nRazvijena užarska radinost, zanatska i kućna, omogućavala je trgovinu užarskim artiklima, a kako su oni prelazili i najšire lokalne okvire, Leskovčani su postali trgovci čija su poslovi narasli daleko izvan užeg regiona. Sa samostalnošću Srbije promenile su se političke i privredne prilike i usled dvostruke carine poskupeo je gajtan, što je leskovačke trgovce navelo na ideju o podizanju sopstvene industrije. Ona se razvila ulaganjem trgovačkog sloja u proizvodnju, a najveći deo leskovačke tekstilne industrije potekao je iz svoje matice – prve leskovačke štofare.\nSa početkom Carinskog rata sa Austro-Ugarskom 1906. godine u Srbiji je došlo do državnog podsticaja za podizanje domaće industrije. U ovom periodu primenjivana je autonomna carinska tarifa sa jačom zaštitom domaće industrije, kojoj su date i mnoge druge pogodnosti za napredovanje, pa je do 1910. godine osnovano 121 industrijsko preduzeće, a u naredne tri godine još sedamdesetak. Osnovan je veliki broj novčanih zavoda koji su omogućavali kreditiranje privrede. Leskovačka privreda pratila je korak sa ostatkom Srbije i stvorila dobru bazu za brži i vidljiviji napredak.\nDalji razvoj bio je prekinut sa izbijanjem Prvog svetskog rata, a čak šest fabrika bilo je potpuno uništeno, od kojih su se dve počele obnavljati tek pet godina po završetku rata, a četiri su bile zauvek izgubljene za leskovački kraj. Ipak, nikle su nove fabrike, već 1928. godine postojalo je 56 industrijskih preduzeća. Ako se tome doda da je u proteklom periodu većina starih preduzeća temeljno reorganizovana i proširena, može se govorito o svojevrsnom privrednom bumu Leskovca.\nSvemu tome treba dodati i podizanje fabrika i mlinova leskovačkim kapitalom po čitavom istočnom delu Kraljevine Jugoslavije (Beograd, Paraćin, Kumanovo, Skoplje, Priština, Tetovo), tako da je privredni značaj Leskovčana daleko prevazilazio granice sopstvenog kraja.\nPrivredni napredak Leskovca posle Prvog svetskog rata najbolje ilustruju reči savremenika iz 1932. godine da se „u Leskovcu u posleratnim godinama razvila industrija neverovatnom, amerikanskom brzinom. Iako ova varoš leži usred provincije ... ona je vrlo brzo postala najvažniji industrijski centar na teritoriji predratne Srbije”.\nIzvod iz monografije\n„Zlatno doba Leskovca 1918-1941“


Internacionalna večera u Lazarevcu - NVO Žuko\nInternacionalna večera u Lazarevcu\nStanovnici Lazarevca su u nedelju imali priliku da probaju različita tradicionalna jela azijskih i afričkih zemalja koja su služena u sklopu manifestacije “Internacionalna večera”, međutim sam događaj nije imao toliko veze sa hranom, koliko sa smanjivanjem nacionalnih i rasnih netrpeljivosti lokalnog stanovništva prema decii migrantima koji, krećući se takozvanom “Balkansom rutom”, dolaze i prolaze kroz našu zemlju.\nU okolini Lajkovca nalazi se Centar za azil Bogovađa u kom su smešteni maloletni migranti uzrasta od 14 do 18 godina, koji su u našu zemlju stigli bez pratnje roditelja, rođaka i drugih odraslih članova porodice.\nVećina te dece je iz Irana, Somalije, dok se broj Avganistanaca svakodnevno povećava zbog preuzimanja vlasti Avganistana od strane talibana u proteklih nekoliko meseci. O toj deci i njihovim potrebama brinu zaposleni Komesarijata za izbegla i raseljena lica Republike Srbije i radnice Centra za socijalni rad “Solidarnost” koje su ujedno i njihove starateljke, ali tu su i udruženja građana koja organizuju različite edukativne i sportske aktivnosti. Jedno od udruženja je i Žensko udruženje kolubarskog okruga, koje je organizator manifestacije “Internacionalna večera”.\nU centralnoj ulici Lazarevca su postavljeni pultovi koji su oslikani tradicionalnim vezovima Somalije, Irana, Srbije i Avganistana na kojima se služila nacionalna hrana tih zemalja i delili flajeri sa informacijama o zemljama iz kojih deca migranti dolaze. Pored osnovnih informacija o tim državama, flajeri su sadržavali i informacije o razlozima zašto ljudi te zemlje napuštaju, pa se moglo pročitati da je u Somaliji prosečan životni vek 51 godina, da od 1.000 dece njih 180 ne doživi petu godinu života, da je cena hrane u Iranu više nego udvostručena od uvođenja sankcija toj zemlji i da su Avganistancima ukinute mnoge slobode nakon preuzimanja vlasti od strane talibana.\nManifestaciji su se pridružila i deca iz Centra za azil zajedno sa predstavnicom Centra za socijalni rad „Solidarnost“, pa su prisutni Lazarevčani imali priliku da razgovaraju sa njima o putu koji su do sad prošli i planovima za budućnosti.\nManifestaciju je obišao i predsednik Saveta za migracije GO Lazarevac koji je poželeo dobrodošlicu deci i zajedno sa njima delio flajere i razgovarao sa građanima.\nDeca mlađa od 18 godina čine 40 odsto raseljene populacije u svetu, odnosno između 30 i 34 miliona od ukupno 79,5 miliona raseljenih, pokazuju podaci UNHCR izveštaja.


Gaming and Gambling Industry | Betting Solutions\nKLAĐENJE DETALJNIJE KONSULTACIJA DETALJNIJE\nI AM SOLUTION je kompanija koja nudi širok spektar konsalting usluga koje doprinose boljem poslovanju u industriji igara na sreću. Usluge koje nudimo rezultat su opširnog iskustva koje je sticano u više zemalja širom sveta. Glavna delatnost naše kompanije je pružanje pomoći i savetovanje klijenata koji započinju svoj biznis ili su ga već osnovali u industriji igara na sreću (klađenje, slot klubovi ili kazino operateri),\nbilo da posluju onlajn ili u poslovnicama u vidu kladionica.\nMi nudimo kompletnu uslugu u industriji igara na sreću, pri čemu pokrivamo pravne, operativno-strateške, korporativne i komercijalne aspekte. Svakom klijentu pristupamo drugačije u skladu sa uslovima njihovog poslovanja i takvim individualnim pristupom zavređujemo izuzetnu reputaciju kod klijenata kao i garanciju za brigu o svakome ko nam ukaže poverenje.\nBilo da ste novi u industriji ili već afirmisani gejming operater, moraćete da osigurate efikasno\nposlovanje poštujući propise.\nGlavna delatnost naše kompanije je pružanje pomoći i savetovanje klijenata koji započinju svoj biznis ili su ga već osnovali u industriji igara na sreću (klađenje, slot klubovi ili kazino operateri), bilo da posluju onlajn ili u poslovnicama u vidu kladionica.


Svesrpski dečji sabor 2019 od 23. do 28. maja - Dan u Beogradu\nNaslovna » Porodica » Deca » Svesrpski dečji sabor 2019 od 23. do 28. maja\nSvesrpski deÄji sabor\nAh Neša 22. maj 2019. Deca Postavite komentar\nIdeja je da se jednom godišnje u Beogradu okupe deca srpskog porekla koja će kroz kulturno-umetnički program upoznati Srbiju i pobuditi osećaj pripadnosti srpskom nacionu.\nOrganizatori manifestacije su DKCB i Ministarstvo spoljnih poslova Republike Srbije – Uprava za saradnju s dijasporom i Srbima u regionu.\nZa vreme trajanja sabora, u Srbiji će boraviti deca uzrasta od deset do 14 godina iz Amerike, Australije, Velike Britanije, Norveške, Nemačke, Hrvatske, Francuske, Švedske, Severne Makedonije, Slovenije i Rumunije. Cilj je da ova deca nauče i progovore srpski jezik, usvoje ćirilično pismo i da se upoznaju sa srpskom istorijom i kulturom.\nPosle muzičko-scenskog programa i kreativnih radionica (likovnih, dramskih i folklornih) na platou ispred Dečjeg kulturnog centra Beograda kojim će se obeležiti početak manifestacije i Dan sveslovenske pismenosti (24. maja od 12.00), planirana je i poseta Tršiću, obilazak značajnih državnih institucija i gradskih znamenitosti.\nPrvi Svesrpski dečji sabor održan je u maju 2018. godine, a priliku da učestvuju u kulturno-obrazovnim programima imala su deca iz Republike Srpske, Hrvatske, Mađarske, Rumunije i Crne Gore. (danubeogradu.rs)\nTagovideca dkcb izlasci svesrpski dečji sabor\nPrethodni 5 ritmova sa Ronom Hagendornom: Inteligencija tela\nSledeći Prvi festival ilustracije – Ilustrofest


Privatni penzioni fondovi u Srbiji početkom 2019. godine - Penzin\nU Srbiji, u privatne penzione fondove ulaže više od 190.000 građana, a 2.000 već dobija privatnu penziju.\nKako se navodi u brošuri „Vodič za penzije“ Narodne banke Srbije:\n„Penzioni fond je vrsta investicionog fonda koji služi za prikupljanje dobrovoljnih penzijskih doprinosa, i njihovo investiranje radi obezbeđenja privatnih penzija. Njegova uloga je da se investiranjem prikupljenih doprinosa obezbedi očuvanje, odnosno uvećanje njihove vrednosti.“\nRazvoj privatnih penzionih fondova u Srbiji\nU Srbiji, imovina privatnih penzionih fondova je, za 12 godina poslovanja, premašila 40 milijardi dinara. U privatne penzione fondove ulaže više od 190.000 građana. Sredstva koja su im poverena, fondovi u proseku uvećavaju za devet odsto godišnje. Dve hiljade građana Srbije već dobija privatnu penziju.\nDirektor Dunav penzija fonda Zoran Milivojević objašnjava: „Prosečna penzija je nekih 9.000 dinara, a od osnivanja, mi smo pored redovnih penzija isplatili više od 43.000 zahteva, odnosno četiri milijarde dinara“.\nPodsticaj razvoja penzijskih fondova kod nas dala su javna preduzeća. Reformacijom tržišta, pre desetak godina, uz sugestiju tadašnjeg ministra finansija, većina javnih preduzeća je počela da uplaćuje svojim radnicima za dodatnu penziju. Zbog krize, to je kratko trajalo, tako da danas mali broj preduzeća i dalje uplaćuje.\nMiroslav Joksimović, predsednik Sindikata Telekom, istakao je: „I u ovom trenutku naše preduzeće uplaćuje svakom radniku, svakog meseca, 5.000 dinara na osnovu dodatnog penzijskog osiguranja, čak je bilo razgovora da i radnici dodaju“.\nViše od 64 odsto uplata na lične račune članova fondova dolazi od njihovih poslodavaca.\nUlagači i očekivana penzija\nProsečan ulagač u privatni penzijski fond ima prosečnu zaradu od 40.000 dinara, čak i nižu. Trenutno, u Srbiji, 60 odsto članova fondova miruje sa uplatama.\n„Ono što je jako bitno jeste da istaknemo da naši građani shvate da je ovo sistem štednje u dugom vremenskom horizontu i sistem malo-pomalo“, kaže Snežana Ristanović, direktorka Raiffeisen penzijskih fondova.\nU 53. godini se penzionišu oni koji su potpisali ugovor pre izmene zakona. Danas može da se ode u penziju sa navršenih 58 godina. Visina penzije zavisi od uloženog i dogovorenog perioda isplate.\nPenzija je veća što se duže ulaže u privatni fond. Ako neko počne da uplaćuje sa 45 godina života, ne može da očekuje, sa prosečnim mesečnim izdvajanjem, da će penzija koju ostvari biti velika. Na primer, ako bi 20 godina uplaćivao 2.400 dinara mesečno, obezbedio bi 15 godina isplate penzije od 13.700 dinara.\nMeđu onima koji samostalno uplaćuju, svoj penzijski račun ima i više od dvadesetak beba.\n„Postoji apsolutna stabilnost u svim segmentima finansijskog sektora tako i u delu koji se tiče osiguranja i dobrovoljnih penzijskih fondova“, tvrdi viceguverner Narodne banke Srbije Željko Jović.\nIzvor: Olivera Petrović Stojančić, RTS\nMogli bi vas zanimati i članci:\nPrivatne penzije idu ka fleksibilnosti i individualnim rešenjima\nSrbija da ne uvodi drugi stub penzijskog osiguranja\nTags:Miroslav JoksimovićNarodna banka Srbije NBSprivatna penzijaprivatni penzioni fondSnežana RistanovićŽeljko JovićZoran Milivojević


Federalni sud delimično suspendovao Trampovu zabranu ulaska u SAD | Gde Investirati\nFederalni sud delimično suspendovao Trampovu zabranu ulaska u SAD\nJanuary 29, 2017\tComments 0\nFederalni sudija u Njujorku izdala je vanrednu naredbu kojom se privremeno zabranjuje Americi da deportuje ljude iz zemalja kojima je američki predsednik Donald Tramp zabranio ulazak u SAD.\nIako se ova zabrana odnosi samo na ljude koji su sleteli u SAD u trenutku donošenja Trampove odluke, ona tu odluku delimično blokira, a mnogi su je protumačili i kao značajan udarac za novog američkog predsednika.\nKako prenosi AP, sudija En Doneli izdala je ovu naredbu juče nakon što su advokati uložili tužbu u ime ljudi koji su zadržani na aerodromima nakon Trampove odluke da državljanima šest zemalja – Irana, Iraka, Sirije, Jemena, Sudana, Somalije i Libije – zabrani izdavanje viza u naredna četiri meseca, dok je sirijskim izbeglicama ulazak zabranjen na neodređeno vreme.\nOvom odlukom se ljudima koji imaju validne vize, a koji su zadržani na aerodromima za sada garantuje ostanak u SAD. Iako je ova odluka samo delimično blokirala širu naredbu mnogi su ovo protumačili kao rani, ali značajan udarac Trampovoj administraciji, prenosi Gardijan.\nSudija Doneli je privremeno blokirala deportaciju ljudi sa validnim vizama samo 24 sata nakon što su dva Iračana zadržana na aerodromu Džon F. Kenedi u Njujorku.\n– Mislim da vlada nije stigla da razmisli o ovome – rekla je Doneli u punoj sudnici.\nSudija, koja je postavljena od strane Baraka Obame presudu je obrazložila rečima da “bi ona mogla zadržanim ljudima da nanese nenadoknadivu štetu, kao i da je ulazak u SAD zabranjen ljudima koji su dobili vizu, i kojima je samim tim dozvoljeno da uđu u zemlju, i koji bi samo dva dana ranijie na teritoriju Amerike ušli bez ikakvih problema”.\nMinistarstvo: Poštujemo Federalni sud, ali odluka ostaje\nOdluka, koja važi za čitavu zemlju biće na snazi do sledećeg ročišta, zakazanog za 21 februar, a odnosi se na ljude sa validnim vizama, kao i onima koji imaju “zeleni karton”. Ipak, ona se odnosi samo na one koji su već sleteli u SAD i nalaze se na američkoj teritoriji, a zadržani su na aerodromima. Procenjuje se da je u pitanju između 100 i 200 ljudi širom SAD.\nOdluku sudije o vanrednoj naredbi, demonstranti ispred sudnice su glasno pozdravili.\nAmeričko Ministarstvo za unutrašnju bezbednost saopštilo je da će se “povinovati naredbi federalnog suda”, ali da Trampova izvršna naredba ostaje na snazi.\nOvo saopštenje je objavljeno kasno sinoć, nekoliko sati nakon što je federalni sudija u Njujorku izdala vanrednu naredbu kojom se privremeno zabranjuje Americi da deportuje ljude iz zemalja kojima je Tramp zabranio ulazak u SAD, navodi Reuters.\nPrevious Barselona postala najskuplji španski grad za podstanare\nNext Dinar miruje prema evru, u ponedeljak 123,96 dinara za evro\nTags američka vizaImigracioni birozelena karta\nNovi bombaški napad u Turskoj, više ljudi poginulo i povređeno\nViše ljudi je poginulo i ranjeno u eksploziji u blizini jednog autobusa u gradu Kajseriju u centralnom delu Turske, javili su bezbednosni izvori.\nSAD ne šalju delegaciju na mirovne pregovore o Siriji u Kazahstanu\nAmerički State Department saopštio je u subotu da neće poslati delegaciju na pregovore o Siriji u Astani, glavnom gradu Kazahstana, početkom sedmice, a kao razlog je naveo hitne obaveze u\nSjedinjene Države protiv federalizacije Sirije i autonomije Kurda\nState Department je saopštio da Sjedinjene Američke Države (SAD) neće priznati kurdsku autonomnu zonu na severu Sirije, posle najave kurdskih zvaničnika da očekuju da se tri kurdske autonomne oblasti ujedine


Kako bataliti pušenje – Nadlanu.com\nKako bataliti pušenje\nObjavljeno 27. okt 2006. / 16:03:35\nPušenje je "tvrda" i uporna navika, jer 41 odsto pušača u svetu svake godine pokušava da se otrese ove napasti, ali samo 10 odsto uspe na jedvite jade.\nPa zar ne bi bilo divno da jednostavno progutate pilulu i otarasite se nezdrave opsesije? Uskoro bi i ovo moglo postati moguće.\nIstraživači na Univerzitetu u Čikagu, kako piše nedeljnik "Tajm", ustanovili su u dva potpuno nezavisna istraživanja, da novi lek po imenu naltrekson (naltrexone), koji blokira efekte narkotika i koji se do sada koristio u lečenju zavisnika od heroina, upotrebljen u kombinaciji sa medikamentima za lečenje poremećaja ponašanja i nikotinskim flasterima, uspešno pomaže ženama da prestanu da puše. Istraživači su orkrili da je ova najnovija kombinovana terapija za 50 odsto povećala uspešnost u pomaganju ženama-pušačima da batale cigarete.\nKompletni rezultati istraživanja biće krajem meseca objavljeni u stručnom časopisu I"straživanja duvana i nikotina".\nStudija o kojoj je reč, ističu naučnici, rezultat je istraživanja na relativno malom uzorku od 110 žena i muškaraca koji su izjavili da su pušili u proseku 20 cigareta dnevno u periodu od 25 godina i nekoliko puta bezuspešno pokušavali da se oslobode zavisnosti od nikotina. Polovina učesnika istraživanja tri dana pre nego što su odlučili da ostave cigarete počeli su da dobijaju 50 miligrama leka u periodu od osam nedelja dok je drugoj polovini davan placebo.\nRezultate su istraživači definisali kao "uspešno 'odlepljivanje' od navike jer registrovano odsustvo potrebe za svakodnevnim pušenjem u periodu od nedelju dana i gubljenje potrebe da se puši bar jedan celi dan u naredne dve sedmice ". Posle osam nedelja 62 odsto muškaraca i 58 odsto žena koji su koristili naltrekson prestali su da puše dok se u grupi koja je primala placebo iz eksperimenta povuklo 67 odsto muškaraca i 39 odsto žena.\nIstraživači ukazuju da je istraživanje dalo rezultate preteženo samo kod žena. U toku istraživanja, lek je pomogao ženama da smanje osećaj potrebe za cigaretom i zadrže ih kao dobrovoljce u istraživanju.\nA šta sve to znači?\nZa sada nije jasno da li će naltrekson biti uspešan u primeni na široj poipulaciji jer je istraživanje ipak obavljeno na malom uzorku. Ipak, jasno je da su se naučnici približili pronalasku leka koji će zaista pomoći pušačima da se oslobode štetne navilke. Sredinom jula ove godine saopšteno je da je lek po imenu vareniklin (varenicline) pomogao da 40 odsto pušača, u istraživanju na mnogo većem uzorku, ostavi pušenje posle devet nedelja lečenja.


Denis Kolundžija | 13. feb 2019.\nApatinske tajne bave se isključivo ljudima iz Sombora (foto: Flickr, Slobac)\nKao okidač za ovakve komentare poslužile su fotomontaže na taze kreiranoj Fejsbuk stranici „Apatinske tajne“, na kojima se Majstorov naziva „Sava trava 1 od 5 miliona“, kaže se i da je narkoman i da ne plaća alimentaciju.\nTa Fejsbuk stranica, na kojoj je svega nekoliko objava, od kojih prva nije starija od tri dana, osim Majstorova, targetira i lokalne političare, aktiviste, ali i sve one koji već nedeljama učestvuju u protestima „1 od 5 miliona“ u Somboru. Zanimljivo je da se stranica koja se zove „Apatinske tajne“ bavi isključivo ljudima i događajima iz obližnjeg Sombora.\nKoncept „objava na Fejsbuku koja targetira, kao komanda za botove i njihove uvredljive i preteće komentara“ već je viđen proteklih dana, kada su sa Fejsbuk stranice „Srbija NAŠA zemlja“ komentatori čerečili predsednika NDNV Nedima Sejdinovića i glavnog i odgovornog urednika Bete Dragana Janjića. Janjiću su pre godinu dana sa te stranice pretili ubistvom.\nPo izboru „meta“ dotične Fejsbuk stranice, Sava Majstorov veruje da se u tom društvu našao zbog izveštavanja portala SOinfo o protestima u Somboru, ali ubeđen je, kako ističe u izjavi za Cenzolovku, da to ni u kom slučaju nije jedini razlog.\n„Pretnje koje sam dobio pre nekoliko meseci putem SMS-a odnosile su se na moj javno iskazani stav prema, kako stvari stoje, dosta spornim okolnostima koje su pratile nedavno osnivanje još jednog fudbalskog kluba u Somboru. Kako sam nastavio da istražujem tu priču, čiji bi epilog mnoge u gradu morao da zabrine, verujem da su i ovi komentari posledica te nervoze, ali i pokušaj da me zaustave“, navodi Majstorov.\nUz standardno blaćenje i etikete, poput onih da je narkoman, u poslednjoj seriji napada za jedan od okidača poslužili su, ukazuje na to Majstorov, detalji iz sudskog postupka koji se protiv njega vodi zbog neplaćanja punog iznosa alimentacije.\n„Tačno je da ne plaćam, zapravo ne uspevam da plaćam pun iznos alimentacije, ali to bi trebalo da bude isključivo problem između mene i moje bivše supruge. Brine me što se u sve ovo sad uvlači i moja porodica“, navodi sagovornik Cenzolovke i ističe da može da pretpostavi ko je i zbog čega taj sudski postupak pustio u javnost.\nPretnje koje su mu putem SMS-a jesenas upućene nisu dobile nikakav epilog, podseća Majstorov. Kaže da kada je policiji predao poruke, da je policajac pozvao broj sa kojeg su poruke upućene, ali da se na tome sve završilo budući da je pozvani korisnik – bio nedostupan.\n„I to je bilo to“, kaže Majstorov.\nNDNV: Država konačno da reaguje\nNa nereagovanje institucija na pretnje novinarima ukazao je i NDVN u svom saopštenju.\n„Pozivamo nadležne državne institucije da konačno reaguju na pretnje novinarima. U suprotnom, vlast će nečinjenjem pokazati da ohrabruje napade na novinare ili da stoji iza njih preko svojih botovskih odreda i besnih pasa koje po potrebi puštaju sa lanca“, ističu u NDNV.\n← EFJ: Država Srbija da odgovori zašto i dalje finansira medije koji krše kodeks\nKreće sa radom TV K1: Državni pokušaj neutralisanja N1 →


Kosovski premijer Hashim Thaci izjavio da je zvanična Priština pozitivno odgovorila na poziv visoke predstavnice Evropske unije CatherineAshton za devetu rundu dijaloga sa Srbijom u Briselu.\n„Putujemo sa najboljom namerom kako bi se konačno postigao sporazum o normalizaciji odnosa Kosova i Srbije, a radi početka izgradnje novog poglavlja dobrosusedstva između Kosova i Srbije koji je nedostajao“, kazao je Thaci na aerodromu u Prištini pre odlaska za Brisel.\nOn je dodao da od postizanja sporazuma na dobitku neće biti samo Kosovo, već je to dobro i za Srbiju i za ceo region u sklopu evroatlantske perspektive.\n„Još uvek ima razlika ali želim da verujem da je Beograd u toku ovih dana razmislio i preuzeo odgovornost da bude fleksibilniji. Pozicija Kosova je više nego jasna – u potpunosti je u skladu sa Ustavom i zakonima Kosova, visokim evropskim standardima“, kazao je Thaci.\n„U slučaju postizanja sporazuma radićemo na brzom formiranju uslova i okolnosti za organizovanje slobodnih izbora u četiri opštine na severu. Izbori će će biti u skladu sa zakonima Kosova, organizovaće i olakšaće OEBS na poziv kosovskih institucija a potom će se formirati asocijacija srpskih opština bez zakonodavnog ili izvršnog mandata, ili trećeg sloja vlasti. Stvoriće se uslovi za socioekonomske investicije kako bi bili na usluzi svim građanima na severu, bez obzira na etničke razlike“, dodao je on.\nOn je dodao da se sporazumom sa Srbijom Kosovu otvaraju perspektive konsolidacije države, ekonomskog razvoja i učlanjenja u regionalne i međunarodne organizacije, uključujući i UN.\nVisoka predstavnica EU Ketrin Ešton potvrdila je ranije da je premijere Kosova i Srbije pozvala u sredu na sastanak.\n“Zatražila sam od njih da dođu u konstruktivnom duhu, spremni da istraže različite opcije i pristanu na uzajaman kompromis”, navodi se u saopštenju.\nTo je prethodno za RSE potvrdio i zamenik kosovskog premijera i član delegacije u Briselu Slobodan Petrović, a prva je objavila na društvenoj mreži Twitter Vlora Çitaku, ministarka za evropske integracije u Vladi Kosova. Ona je napisala da se nada da se ova prilika neće propustiti.\nU međuvremenu, Reuters prenosi da je Evropska Komisija odlučna i da odloži današnje objavljivanje preporuka o spremnosti Srbije za početak pristupnih razgovora sa EU, kako bi se Srbiji i Kosovu dalo više vremena za nastavak razgovora.\n„Ja se nadam, a i na prošloj rundi sam rekao da sam optimista i da verujem da je to jedan zajednički interes i radujem se tom susretu. Verujem da ćemo pronaći konkretne rezultate dijaloga“, kazao je Petrović.\nOn na sutrašnji dan ne gleda kao na dan D ali kaže da je to prilika i šansa za rešenje nagomilanih problema koji su stvoreni u prošlosti.\n„Što se pre bude došlo do rešenja i sporazuma, to je bolje. U svakom slučaju, šta je alternativa? Možda da za nekoliko meseci se ponovo budemo sreli u nekom drugom gradu, ali isto moramo da dođemo do nekih zajedničkih rešenja".\nZamenik kosovskog premijera je naveo da Kosovo nije promenilo svoju poziciju i da je dalo saglasnost za postizanje sporazuma. Čekalo se na odgovor Beograda, dodao je on.\n„Svestan sam činjenice da je to jedan proces koji iziskuje puno odlučnosti i odgovornosti za svoje građane. Svi oni koji su računali da se problem može rešiti jednim susretom prosto je nerealno. Očekujem da i na jednoj i drugoj strani sede ozbiljni i odgovorni ljudi koji će izabrati budućnost naspram prošlosti. Potpuno razumem poziciju pregovarača, učesnika u procesu. Nije ni malo lako ali s druge strane po tome se opredeljuju lideri“, kazao je Petrović.\nOn nije mogao da potvrdi da li je došlo do promene stava Beograda, ali se ipak nada da je sporazum bliži.\n„Želim da verujem da su se stvari pomakle ka rešavanju tog jednog zajedničkog pitanja i postizanju zajedničkog dogovora. Očekujem da će pre svega nakon postizanja sporazuma da bude aktivno učešće svih na realizaciji tih postignutih dogovora što je jedna velika aktivnost potrebna za sve učesnike u ovom procesu i naravno da još jednom kažem da je jako važna uloga i međunarodne zajednice, EU u ovom slučaju ko je organizator dijaloga. S druge strane, ono što veoma dobro znate da su rešenja koja su na dnevnom redu nisu možda najpopularnija ali ja verujem da su najoptimalnija s obzirom na uslove u kojima živimo i na situaciju gde smo i znam da kakvo god rešenje bilo, neće biti svi zadovoljni. To je nešto što je potpuno jasno“, zaključio je Petrović.


Bez poskupljenja struje do kraja godine | EurActiv Srbija\nStruja u Srbiji, prema najavama nove ministarke energetike Zorane Mihajlović, neće poskupeti ove godine, a odluka o uvođenju perioda jeftine struje tokom dana trebalo bi da bude doneta krajem avgusta ili početkom septembra. Kada je reč o prenosu nadležnosti za utvrđivanju cena struje na Agenciju za energetiku, što je prediviđeno za oktobar, Mihajlovićeva je rekla da će postupati u skladu sa zakonom, ali je ocenila da to mora biti u potpunosti nezavisna i stručna agencija. U intervjuu za agenciju Beta, ona je posebno kritikovala rad Elektroprivrede Srbije (EPS) i najavila preispitvanje poslovanja i planova te kompanije.\nMinistarka za energetiku, razvoj i životnu sredinu Zorana Mihajlović izjavila je da se ne planira poskupljenje struje do kraja godine. "Plan je da cena električne energije ne ide gore u narednom periodu", kazala je ona za Betu, ali je dodala da se ne može tačno reći da li poskupljenja neće biti do 1. decembra ili do 1. januara sledeće godine.\nMihajlovićeva je kazala da je sada glavni zadatak priprema za grejnu sezonu. Ona je najavila da će u naredna dva dana odrediti koliki uvoz struje je potreban Srbiji i da će insisitrati da se struja nabavlja direktno od proizvođača. Ministarka je kazala da je suša jedan od objektivnih razloga za nedostatak struje, ali i da postoje problemi lošeg upravljanje EPS-om.\nOna je dodala da je Ministarstvo iz medija saznalo da je potreban uzvoz struje, a zatim od EPS-a dobilo zahtev za uvoz i naglasila da su loše planirani remonti jedan od razloga za uvoz struje. Najavila je da će Ministarstvo energetike tražiti izveštaj o remontima i planovima EPS-a, kao i reviziju svih tih planova.\nPrema njenim rečima, često se dešava i da se pokaže da su EPS-ovi planovi uvoza "neverovatno loši" u odnosu na potrebe u zimskoj sezoni zbog čega struja mora da se interventno uvozi zimi, što je nekoliko puta skuplje. Mihajlovićeva je navela da je u februaru ove godine EPS potrošio više od 120 miliona evra na interventni uvoz struje.\nOna je istakla da ozbiljan problem predstavlja i to što EPS posluje po godišnjem planu poslovanja koji nije usvojila vlada.\n"Mora da se uvede red u poslovanje javnih preduzeća i to će biti jedan od prioriteta rada Ministarstva", kazala je Mihajlovićeva i dodala da će "nekih promena u poslovodstvu EPS-a sigurno biti".\nKako je precizirala, Ministarstvo će od nadležnih organa tražiti istragu o poslovanjima javnih preduzeća i investicionim projektima ili najavama projekata koje su mogle da se čuju od direktora ili članova tih preduzeća.\nUskoro odluka o jeftinoj struji tokom dana\nMinistarka energetike je istakla i da bi odluka o uvođenju dvosatnog perioda jeftine struje tokom dana trebalo da bude doneta krajem avgusta ili početkom septembra. Kako je dodala, potrebno određeno vreme da se sagledaju tehničke mogućnosti sistema i da se obavi administrativni deo posla.\nMihajlovićeva je odbacila navode da je uvođenje jeftine struje preko dana nemoguće i da će ugroziti sistem i dodala da je besmisleno pitanje da li će u ta dva sata jeftinu struju koristiti i oni koji mogu da je plate. "Nismo toliko bogati. Većina građana Srbije ne može da plati električnu energiju i uvođenje jeftine struje po danu će svakako koristiti određenom delu građana", kazala je ona.\nPrema Zakonu o energetici usvojenom 2011. godine, u 2013. godini će veliki potrošači iz privrede morati da se snabdevaju na tržištu. Od početka 2015. godine, tu mogućnost dobiće i domaćinstva i mala preduzeća. Predviđeno je da cenu struje ubuduće utvrđuje Agencija za energetiku, a ne Vlada Srbije. To su prvi koraci u liberalizaciji tržišta struje, koja za sada nije počela uprkos zakonu iz 2004. godine.\nStruja u Srbiji za domaćinstva je oko tri puta jeftinija od proseka EU, a više od 20% je niža nego u najsiromašnijim zemljama EU Bugarskoj i Rumuniji. EU, ali i energetske kompanije, traže da se cene povećaju i posebno za privredu približe tržišnim. Uz to su potrebne mere za zaštitu manje imućnih slojeva stanovništva.\nNa pitanje da li će Agencija za energetiku preuzeti nadležnost u određivanju cene struje od oktobra prema Zakonu o energetici Mihajlovićeva je kazala da će Ministarstvo postupati u skladu za zakonom.\n"Nadležnost određivanja cena treba da bude okrenuta ka nezavisnoj agenciji, ali nisam sigurna da su agencije u Srbiji danas nezavisne. Tačnije, vidim da nisu nezavisne i to je problem", kazala je ona.\nMihajlovićeva je istakala da agencije u Srbiji nisu regulatorna tela, kao na primer u EU, gde stručno i jasno daju mišljenje.\n"Mi imamo situaciju da onako kako poželi Elektroprivreda Srbije tako se ponaša i agencija", kazala je ona i dodala da ne misli samo na EPS i Agenciju za energetiku veći i na ostala javna preduzeća i agencije.\nMihajlovićeva je istakla i da u Savetu AERS-a ne mogu da budu ljudi postavljeni po političkoj liniji.\nMinistarka za enegetiku, razvoj i životnu sredinu Srbije je kazala da će Vlada Srbije i ministarstva analizirati koja agencije i fondovi će ostati i biti zaista nezavisne i zasbne institucije, a koje će doći pod okrilje ministarstva. Kada se reši taj problem, dodala je ona, neću imati ništa protiv da Agencije odlučuje o svemu što je vezano za bilo koju tarifu.\nMihajlovićeva je kazala i da Srbije treba da ima liberalizovano tržište naftnih derivarta, ali je najavila da će razgovarati sa Naftnom industrijom Srbije (NIS) i Udruženjem prometnika naftnih derivata kako da cene budu stabilnije i na realnom nivou.\nOna je ocenila da se do sada nije vodilo mnogo računa o udelu od 29,6% akcija koji država ima u NIS-u i kazala da će Ministarstvo energetike pokušati da sa ruskim partnerom da razgovara o stratešim pitanjima. "To se odnosi i na to što je Ministarstvu stalo da zna kolika je cena domaće nafte i domaćeg gasa i kako u kriznim situacijama zajednički mogu da se prevaziđu problemi", kazala je Mihajlovićeva.\nZorana Mihajlović je kazala i da Srbijagas mora da se bavi svojom osnovno delatnošću, a ne drugim sporednim stvarima.\nZorana Mihajlović izjavila je 17. avgusta na konferenciji za novinare da bi do marta sledeće godine trebalo da se urade socijalne karte koje će omogućiti povlastice socijalno ugroženim osobama. Mihajovićeva je kazala da socijalne karte moraju da se urade kako bi imali realnu tržišnu situaciju i omogućili da se liberalizuju tržišta struje i gasa u Srbiji.\nPrema njenim rečima, prvo će morati da se uradi analiza stanja i odrede kriterijumi na osnovu kojih će se utvrditi koja će domaćinstva i građani dobiti socijalne karte. To će se raditi u saradnji sa Ministarstvom rada, zapošljavanja i socijalne politike, kazala je Mihajlovićeva i dodala da je potrebno utvriditi i ko će morati da nadoknadi razliku između tržišne i povlašćene cene.\n"Neće više Elektkoprivreda Srbije da umesto socijalno urgoženih plaća struju", kazala je Mihajlovićeva i dodala da će istovremeno EPS morati da se ozbiljno pozabavi naplatom potraživanja, pre svega od privrede.\nIntervju radila Valentina Nešić, novinarka agencije Beta\n: EPS će morati da uvozi struju\n: Suša razlog nove krize u snabdevanju strujom\n: Italija će "isisati" struju sa Zapadnog Balkana\n: Problem Srbije neracionalna upotreba energije\n: NIS najuspešnija firma u Srbiji prošle godine\n: Vrednost EPS-a povećana za četiri milijarde evra\n: Bela knjiga EPS-a predstavljena u Beču


Izvor: B92, Beta, 15.Mar.2010, 13:00\nBeograd -- Ministarstvo trgovine i usluga Srbije pokrenulo je akciju informisanja potrošača i trgovaca o njihovim pravima i obavezama.\nTo ministarstvo je pozvalo je sve trgovinske firme da pomognu u realizaciji tog projekta, tako što će na 25.000 prodajnih mesta u Srbiji na vidno mesto istaći plakat "Unapređujemo konkurentnost - potrošači i trgovci na istom zadatku".\nKako se navodi, plakat na neposredan i jednostavan način, u formi stripa, predstavlja >> Pročitaj celu vest na sajtu B92 << bitne odredbe Zakona o zaštiti potrošača kako\nbi se uticalo na podizanje svesti potrošača o njegovim pravima i sugerisalo trgovcima kako da unaprede poslovanje.\n"Bolja informisanost potrošača i trgovaca doprinosi ostvarenju opšteg interesa - višem stepenu zaštite potrošača i unapređenju\nkonkurentnosti privrednih subjekata u sektoru usluga u Srbiji", ističe se u saopštenju Ministarstvo.\nDodaje se da će Ministarstcvo trgovine i usluga dostaviti potreban broj plakata, na osnovu informacije trgovinskih frimi o broju maloprodajnih mesta.\nSvetski dan potrošača, 15. mart, u Srbiji se obeležava skupovima i predavanjima o pravima potrošača. Svetski dana potrošača je ove\ngodine posvećen finansijskim uslugama.\nCapital.ba: Akcija edukacije potrošača\nNaDlanu.com: Informisanje potrošača o pravima i obavezama\nTV Avala: Ministarsrvo trgovine informiše potrošače o pravima\nTV Avala: Ministarstvo trgovine informiše potrošače o pravima\nEconomy.rs: Ministarsrvo trgovine informise potrosace o pravima\nInformisanje potrošača o pravima i obavezama\nIzvor: Beta, 15.Mar.2010\nBEOGRAD, 15. marta 2010. (Beta) - Ministarstvo trgovine i usluga Srbije pokrenulo je u ponedeljak akciju informisanja potrošača i trgovaca o njihovim pravima i obavezama...To ministarstvo je pozvalo sve trgovinske firme da pomognu u realizaciji tog projekta, tako što će na 25.000 prodajnih mesta...\nMinistarstvo trgovine informiše potrošače o pravima\nMinistarstvo trgovine i usluga Srbije pokrenulo je danas akciju informisanja potrošača i trgovaca o njihovim pravima i obavezama. ..To ministarstvo je pozvalo je sve trgovinske firme da pomognu u realizaciji tog projekta, tako što će na 25.000 prodajnih mesta u Srbiji na vidno mesto istacki plakat...


Deca nas podmlade, a porođaj i majčinstvo? Nauka ima odgovor – STABLO\nDeca nas podmlade, a porođaj i majčinstvo? Nauka ima odgovor\nRađanje deteta uzrokuje fizičke i psihičke promene kod žena, a podaci o rezultatima DNK analize ukazali su na izmene na genetskim obležjima kod žena koje su rađale. Kako su zaključili naučnici, žene koje su rađale starile su brže, za približno 11 godina, prenosi “New Scientist”.\nPrilikom deobe ćelija i umnožavanja DNK zbog nemogućnosti delovanja enzima replikacije (RNK polimeraze) na krajnjem području telomera, nova replikovana DNK koja nastaje znatno je kraća od početnog molekula.\nKao posledica genom svake novonastale ćelije kraći je za nekoliko desetina parova baza sa područja telomera, a američki naučnici su ustanovili da se u njihovom istraživanju pojam “prosečno” odnosio na razliku od 116 parova baza manje kod žena koje su rodile, što u brojevima znači oko 11 godina ubrzanog ćelijskog starenja.\n“Ustanovili smo da su telomere bile kraće kod žena koje su rodile petoro ili više dece u odnosu na one koje nisu rodile i da su bile relativno kraće u odnosu na telomere žena koje su rodile jedno, dvoje, troje ili četvoro dece. Ustanovili smo međusobnu povezanost, ali nismo zaključili koji je uzrok ubrzanog starenja kod porodilja. Možemo samo da nagađamo da je u pitanju stres oko podizanja dece i briga o njima, ali rezultate treba razmotriti. Žene nikako ne treba da shvate ovo kao poruku da ne rađaju”, rekla je Ana Polak sa Univerziteta “Džordž Masonstaknula” za časopis “Human Reproduction”.\nNaučnici potvrdili: Ova boja očiju je najprivlačnija\nGorak okus i suho grlo – neobični simptomi želučane kiseline


Datum kreiranja: 20 maj 2022\nGradski odbor sindikata uprave, pravosuđa i društvenih organizacija grada Novog Sada i opština održao je 18. maja 2022. godine proširenu sednicu, na kojoj su pored članova Gradskog odbora bili prisutni i članovi Odbora Sindikalne organizacije gradske uprave Grada Novog Sada. Sednici su prisustvovali i Slađanka Milošević, predsednica Sindikata pravosuđa Srbije, Slađan Bobić, predsednik Sindikata uprave Srbije i Vladimir Gvozdenović, predsednik Saveza samostalnih sindikata grada Novog Sada i opština.\nPredsednica Slađanka Milošević i predsednik Slađan Bobić informisali su prisutne o potpisanim sporazumima o produženju roka važenja Posebnog kolektivnog ugovora za državne organe i Posebnog kolektivnog ugovora za zaposlene u jedinicama lokalne samouprave, kao i o samom toku pregovora sa nadležnim ministarstvima. Tokom otvorene diskusije pokrenuta su i druga pitanja, a u vezi isplate toplog obroka i regresa za zaposlene u državnim organima i jedinicama lokalne samouprave, isplata solidarne pomoći i samog položaja zaposlenih u sistemu javnog sektora.\nNa sednici je, između ostalog, pokrenuta prema višim nadležnim organima Sindikata inicijativa za izmenu člana 4. stav 2. Zakona o platama zaposlenih u državnim organima i javnim službama (“Sl. glasniku RS”, br. 34/2001, 62/2006-dr.zakon, 116/2008-dr.zakon, 116/2008-dr. zakon i 92/2011, 99/2011-dr.zakon, 10/2013, 55/2013, 99/2014, 21/2016-dr.zakon i 113/2017-dr.zakon) kojim je utvrđeno da koeficijent sadrži i dodatak na ime naknade za ishranu u toku rada i regresa za korišćenje godišnjeg odmora i pozvani su viši organi Sindikata da ovu inicijativu sprovedu kroz zakonsku proceduru.\nŠtrajk pravosuđa stopiran, pregovori u toku!\nObaveštavamo sve članove sindikata pravosuđa Srbije da su pregovori oko povećanja plata i dalje u toku. Nakon četiti i po sata ubeđivanja, pronađeno je prelazno rešenje povećanjem plate u visini od 5%. Jedan od rezultata je i uspostavljanje Radne grupe koja će raditi na izradi posebnog zakona za pravosudne službenike. Dakle, pregovori oko daljeg unapeđivanja materijalnog položaja zaposlenih u pravosudnim organima još traju i namera nam je da se ne zaustavljaju dok god ne izborimo naše realne zahteve.\nUprava održala jednočasovni štrajku upozorenja\nGradski odbor Sindikata zaposlenih u upravi, pravosuđu i društvenim organizacijama grada Novog Sada i opština Južnobačkog okruga, ovim putem Vas obaveštava da je Sindikat uprave Srbije zajedno sa svim Sindikatima javnog sektora na osnovu donete odluke održao štrajk upozorenja u sredu 03. februara 2016. godine u periodu od 11 do 12 časova.\nŠtrajk upozorenja zaposlenih u pravosuđu\nRepublički odbor Sindikata pravosuđa Srbije zbog najavljenog otpuštanja zaposlenih na određeno vreme, doneo je odluku o Štrajku upozorenja koji će se održati danas, 11. januara 2016. godine, u vremenskom periodu od 12,05 do 13,05 časova. Štrajk će se iskazati okupljanjem u prostorijama pravosudnog organa na vidnom mestu - u holu, odnosno na ulazu u pravosudne organe.\nOsnovni zahtev je da se zaposleni sa ugovorima na određeno vreme ne otpuštaju dok se ne izvrše detaljne analize i preispitaju potrebe posla u skladu sa brojem nosilaca pravosudnih funkcija i dok se u skladu sa ustanovljenim obimom posla ne izrade pravilnici o sistematizaciji radnih mesta.\nOvim povodom upućeno je i PISMO predsedniku Vlade R Srbije, Aleksandru Vučiću, kao i resornom ministru, gospodinu Selakoviću.\nPotpisan PKU za zaposlene u organima pokrajinske autonomije i organima jedinica lokalne samouprave Republike Srbije\nPotpisan je Poseban kolektivni ugovor za zaposlene u državnim organima\nOdržani izbori u sindikatu uprave, pravosuđa i društvenih organizacija grada Novog Sada i opština Južnobačkog okruga\nObaveštenje Sindikata uprave Srbije\nMišljenje Ministarstva finansija RS u vezi isplata nagrada nameštenicima